مەسرور بارزانی پێشوازی لە سەرۆکی دەستەی خێرخوازی ئیسلامی جیهانی کرد\nكوردی رۆژئاوا: بە هیچ شێوەیه‌ک ڕێگە نادەین تورکیا بچێتە ناو خاکی سووریا\nڕۆژی فرۆشتنی ژمارە نایابەکانی هەڵەبجە دیاریکرا\n2019-04-14 [07:49 AM]\nمەسرور بارزانی، راوێژکاری ئەنجوومەنی ئاسایشی هەرێمی کوردستان پێشوازی لە د. عەبدوڵا ئەلمەعتوق سەرۆکی دەستەی خێرخوازی ئیسلامی جیهانی و شاندی یاوەری کرد.\nلە دیدارێکدا، کە کونسوڵی گشتی دەوڵەتی کوێت ئامادەبوو، سەرۆکی دەستەی خێرخوازی ئیسلامی جیهانی، وێڕای سوپاسکردنی هەرێمی کوردستان بۆ لە باوەشگرتنی ئەو ژمارە زۆرەی ئاوارە و پانابەرانی ناوخۆ و دەرەوە، پوختەیەکی لەبارەی یارمەتییە فریاگوزارییەکانی دەستەکە لە هەرێمی کوردستان خستەڕوو، کە بەهاوکاری دەزگای خێرخوازی بارزانی بەسەر ئاوارە و پەنابەرەکان دابەشکراون.\nد. عەبدوڵا لەبارەی کاری دەستەکەیان رایگەیاندووە: "دەستەکەیان خزمەتگوزاری پێشکەشی ئەوانە دەکات، کە پێویستیانە، بە تایبەتی منداڵانی بێ باوک و خانەوادە بێ سەرپەرشتەکان بۆ ئەوەی لە قۆناغی پێویستییەوە بەرەو قۆناغی بەرهەمهێنان بچن".\nلەبەرامبەردا مەسرور بارزانی ئامادەیی هەرێمی کوردستانی بۆ هەموو ئاسانکارییەک لە هەر کارێکی خێرخوازی دەربڕی و رۆڵی دەستەی خێرخوازی ئیسلامی جیهانی لە دابینکردنی فریاگوزارییە مرۆییەکان بەرز نرخاند و رایگەیاند، هەرێمی کوردستان سەرباری ئەو بارگرانییەی بەهۆی بڕینی بودجە و شەڕی داعش لەسەری بوو، بەڵام باوەشی بۆ ئاوارەکان کردەوە و ئەوەی لە توانایدا هەبوو بێ جیاوازی پێشکەشی کردن.\nمیکانیزمەکانی پەلەکردن لە پێشکەشکردن و دابینکردنی پێداویستییە سەرەتاکانی ژیان لەلایەن لایەنە پەیوەندیدارە نێودەوڵەتییەکان و دەزگا خێرخوازییە جیهانییەکان بۆ کەمپەکانی ئاوارەکان لە هەرێمی کوردستان لایەنێکی دیکەی دیدارەکە بوو.


لیژنەى دارایى لەپەرلەمانى عێراق ڕایدەگەیەنێت، ئەمڕۆ شاندى هەرێم دەگاتە بەغدا و لەگەڵ بەرپرسانى باڵاى حکومەتى فیدراڵ لەسەر جێبەجێکردنى مادەیەکى بودجەکە تایبەت بەپشکى هەرێم و ڕادەستکردنى داهاتەکانى کۆدەبێتەوە.\nئەحمەد سەفار، بڕیاردەرى لیژنەى دارایى لەپەرلەمانى عێراق (30ى ئایارى 2021) لەلێدوانێکیدا بۆ ئاژانسى هەواڵى عێراق ڕایگەیاند، شاندێکى حکومى باڵا لەهەرێم ئەمڕۆ دەگاتە بەغدا و لەگەڵ بەرپرسانى باڵاى حکومەتى عێراقدا کۆدەبێتەوە.\nپێشتریش فراکسیۆنى یەکێتى لەپەرلەمانى عێراق ئەوەى ڕایگەیاند، حکومەتى هەرێم سەرجەم داتاکانى تایبەت بەژمارەى فەرمانبەران و و وردەکاری و داهاتى نەوت و خاڵە سنورییەکان ڕادەستى حکومەتى فیدراڵ کردووە.\nهاوکات لە‌بارە‌ی ئامانجی سە‌ردانە‌كە‌وە ئەمڕۆ یە‌كشە‌ممە (30ی ئایاری 2021)، سە‌میر ھە‌ورامی، وتە‌بێژی ڕە‌سمی جێگری سە‌رۆكی ئەنجومەنی وە‌زیران ڕایگە‌یاند، ئە‌م سە‌ردانە ئامانج لێی گفتوگۆكردنە لە‌گە‌ڵ حكومە‌تی عێراقی و لایە‌نە پە‌یوە‌ندیدارە‌كان لە‌بارە‌ی داڕشتنی میكانیزمێك بۆ جێبە‌جێ كردنی یاسای بودجە‌ی عێراق بە‌تایبە‌ت ئە‌و بڕگانە‌ی پە‌یوە‌ستن بە‌ھە‌رێمی كوردستانەوە.\nژنە بەرپرسێکى پێشوو پەرلەمانتارێک بەر زلە دەدات (ڤیدیۆ)\n2021.06.11 - 14:55


کارل مارکس - کەی کوردستان\nمەلا بەختیار بە کارل مارکس دەچوێنرێت\nکورد میدیا: هونەر تۆفیق\nمارکس دەڵێت : شۆرش بە هەژار بەرپا نابێت ، بەڵکە بە هەستکردن بە هەژاری شۆرش دروست دەبێت.\nهەستکردن لەهەموو کایەکانی ژیان و سیاسەت و فیکردا گەورەترین داینەمۆ و بزوێنەری ڕوداو و داکەوتەکانە. ئەمە بۆ دیموکراسیەتیش دەست ئەدات و هەمان شتە. بەر لەوەی دیموکراسی فیکر و سیستەم بێت ، هەستکردنە . هەستکردنە بە ماف و دادپەروەری و یەکسانی ناو کۆمەڵگە.\nکارڵ مارکس - کەی کوردستان جگە لەوەی پێ ی وایە دیموکراسی بە دەنگدانی سیاسی و هەڵبژاردن نیە بەڵکە لای ئەو دیموکراسی ، بوونی هێز و عەنتەریاتە نەک دەنگدانی سیاسی و هەڵبژاردن . لێرەدا هەستکردن دەبێتە فەرزکردن . فەرزکردن هێز و دەستەڵات بەسەر دەنگ و هەڵبژاردنی خەڵکدا.\nکارل مارکس وتوویە: هەرکەس بەپێ ی تواناکانی و بۆ هەرکەسێکیش بەپێ ی پێویستیەکانی.\nبەڵام لای کارڵ مارکس - کەی کوردستان پێچەوانەیە ، هەرکەس بەپێ ی تواناکانی نیە . بۆ نمونە لە توانای هەڵبژاردندا ئەگەر یەک کورسیش بهێنێت. پێی وایە ئەمە بایەخی نیە ، چونکە توانای ڕازی کردن و هاوخەمی بوونی سیاسی ئەو لەگەڵ خەڵکدا چەندە دوور و جیاوازیش بێت ناکاتە ئەوەی ئەم دەست بەرداری خەڵک بێت. جا ئەگەر هەموو خەڵکیش دەست بەرداری خۆی و حیزبەکەی بن. بەپێ ی تیئۆریەکەی کارڵ مارکس - کەی کوردستان، ئەم دەست بەرداری خەڵک نابێت .\nئه‌م بابه‌ته 397 جار خوێنراوه‌ته‌وه\nشکستی دیبلۆماسیەتی کوردی لە ئەستۆی کێیە!؟\nرۆژنامه‌نوسێك: ئه‌وه‌ی ره‌نج سه‌نگاوی كردی كارێكی نائه‌خلاقیی و ناپیشه‌یی بوو\nچەند زانیارییەكی گرنگ لەسەر هێرشەكەی ئەمریكا بۆ سەر سوریا\nخولانەوەو تەوریسی سیاسیی لە ناو بزوتنەوەی گۆڕان\nخەمیس خەنجەر، پیاوێك كاریگەرتر لە خەنجەر\nناکۆکی حزبەکان هەتاکەی؟\nئەخلاقی ئێمە و پەروەردەی ئەوان\nعێراق له عه‌صری مه‌عصومدا\nبە قسەی مەعسومیان نەكرد و ئێستا قسەی پێ دەڵێن\nچیرۆكی كۆچبەرێكی ون بوو


وتەبێژی بزوتنەوەی گۆڕان، لە ڕاگەیەندراوێکدا دەڵێت: پێوستە دەست بەجێ سەرۆکی حکومەت و جێگری سەرۆکی حکومەت و هەموو کابینەو هەردوو حزب و لایەنە پەیوەندیدارەکان بە ئەرکی خۆیان هەستن بۆ کۆتایی هێنان بەم یاسا شکێنی و قاچاخچێتیە کە لە سنورەکاندا تەشەنەی کردوەو بوەتە هۆی بەهەدەردانی مانگانەی دەیان ملیۆن دۆلاری داهاتی هەرێم.\nئاوێنه: عەدنان عوسمان، وتەبێژی بزوتنەوەی گۆڕان، سەبارەت بە بەشداری بزوتنەوەی گۆڕان لە حکومەت دەڵێت: بەشداری بزوتنەوەی گۆڕان لە حکومەت تەنها لە پێناو چاکسازی و ڕێگریکردن لە گەندەڵی و قاچاخچێتی بووە، بەدڵنیاییەوە ئێمە نەک نابینە پاسەوانی ئەم بەد ڕەفتاری و کارە نایاساییانە، بەڵکو بەھەموو توانایەکمان ڕووبەڕووی دەبینەوەو بێدەنگ و بێھەڵوێست نابین.\nژیانی موچەخۆران و ھاوڵاتیانی ھەرێمی کوردستان لە ئاستێکی خراپدایە، بەڵام لەبری ھەنگاونانی خێرا بۆ چاکسازی و چارەسەری کێشەی موچە، کەچی قەبارەی گەندەڵی و قاچاخچێتی بە ئەندازەیەکی مەترسیدار زیادی کردوە.\nبەشداری بزوتنەوەی گۆڕان لە حکومەت تەنها لە پێناو چاکسازی و ڕێگریکردن لە گەندەڵی و قاچاخچێتی بووە، بەدڵنیاییەوە ئێمە نەک نابینە پاسەوانی ئەم بەد ڕەفتاری و کارە نایاساییانە، بەڵکو بەھەموو توانایەکمان ڕووبەڕووی دەبینەوەو بێدەنگ و بێھەڵوێست نابین.\nئێستا سەرباری گەندەڵی و قۆرخکاری کۆمپانیاکانی نزیک لە حیزب، کەچی بەشێک لە بەرپرسان بەھاوکاری دامەزراوە ئەمنیەکان، سەرقاڵی قاچاخچێتی مەترسیدارن و بە ئاشکرا لە بازاڕدا نوسینگەی قاچاخیان داناوەو ھەموو کاڵایەکی قەدەغەکراو بەبێ ھیچ پشکنینێک دەھێننە کوردستانەوە، کە ئەمەش جگە لە یاسا شکێنی و گەندەڵی، مەترسیشە لەسەر تەندروستی ھاوڵاتیان.


لە كاتێكدا دۆلار بەرانبەر زۆرینەی دراوە نێودەوڵەتییەكان شكاوە، ئەوا گرووپی بۆستن بۆ راوێژكاری دەڵێ سەرمایەی دەوڵەمەندانی دنیا گەیشتە 202 ترلیۆن دۆلار و بەمەش بەهێزترین گەشەی لە پێنج ساڵی رابردوودا تۆمار كردووە.\nلە نوێترین راپۆرتی ساڵانەیدا، گرووپی بۆستن بۆ راوێژكاری ئاشكرای دەكات سەرمایەی دەوڵەمەندانی دنیا گەیشتووەتە 202 ترلیۆن دۆلار و دەوڵەمەندانی سێ وڵاتیش دەستی بەسەر دنیادا گرتووە.\nلە راپۆرتەكەدا كە "شەفەق نیوز" بەشێكی لێ بڵاو كردووەتەوە و گرووپی بۆستن ئەنجامی داوە، سەرمایەی دەوڵەمەندانی دنیا لە ساڵی 2017 بە رێژەی 12% زیادی كردووە، دەوڵەمەندانی ئەمەریكای باكوریش پێشەنگیان گرتووە.\nبەپێی راپۆرتەكە دەوڵەمەندانی ئەمەریكای باكور كە ویلایەتە یەكگرتووەكانی ئەمەریكا پێشەنگی گرتووە، ئەوا 43%ی سەرمایەی دەوڵەمەندانی دنیا لەو وڵاتەیە، دوای ئەویش چین و پاشان ژاپۆن دێت.\nهاوكات سویسرا وەك دایكی بانكەكانی جیهانی، زۆرترین پارەی دەوڵەمەندانی دنیای تێدا كۆ بووەتەوە كە دوو ترلیۆن و 300 ملیار دۆلارە، دوای ئەویش هۆنگ كۆنگ دێت بە ترلیۆنێك و 100 ملیار دۆلار و پاشان سەنگاپوورە دێت بە 900 ملیار دۆلار.\nتوێژینەوەكەی گرووپی بۆستن دەریخستووە گەشەی سەرمایەی دەوڵەمەندانی دنیا لە پێنج ساڵی رابردوودا زۆر خێرا بووە، پێشبینیش دەكرێت بۆ پێنج ساڵی داهاتوو رێژەی 5% بچێتە سەر سەرمایەی دەوڵەمەندانی دنیا.\nهاوكات بەپێی سەرژمێرییەكی گۆڤاری فۆڕبیسی ئەمەریكی ژمارەی ملیاردێرەكانی دنیا بۆ ئەمساڵ دوو هەزار و 208 كەسن كە كۆی سەرمایەكەیان نۆ ترلیۆن و 100 ملیار دۆلارە، بە بەراورد بە ساڵی رابردوو 165 ملیاردێر زیادی كردووە، كە ساڵی 2017 ژمارەكە دوو هەزار و 43 ملیاردێر بووە بە سەرمایەی حەوت ترلیۆن و 670 ملیار دۆلار كە ترلیۆنێك و 430 ملیار چووەتە سەر سەرمایەی دەوڵەمەندەكانی دنیا.


📖 700 وشە لەبارەی مێژووی مەخموور کورتەباس\n📅 کاتی تۆمارکردن Jul 10 2014 10:58AM\n👁 ئەم بابەتە 13,033 جار بینراوە\nبەختیار محەمەد (بەختیار پاڵانی- سەرنووسەری رۆژنامە [ زۆرتر... 👁] ✖ ✖ ✖ 0 0 ✔ 62% ✍ هـ.ب. 10-7-2014 10:58:58\n📝 KNK راگەیەندراوێک لەبارەی دۆخی مەخمور و هەماهەنگی پێشمەرگە وگەریلا بڵاودەکاتەوه بەڵگەنامەکان\n📅 کاتی تۆمارکردن Aug 9 2014 1:06AM\n👁 ئەم بابەتە 10,779 جار بینراوە\nبا هەموومان لە رێکەوتنی نەتەوەیی و نیشتیمانی بەرخۆ [ زۆرتر... 👁] ✖ ✖ ✖ 0 0 ✔ 93% ✍ هـ.ب. 9-8-2014 1:06:44\n✌ ئیبراهیم ئەنوەر حەسەن زێندین (ئیبراهیم مەخمووری) شەهیدان\n📅 کاتی تۆمارکردن May 12 2016 2:17PM\n👁 ئەم بابەتە 5,098 جار بینراوە\nـ ناوی تەواو :ئیبراهیم ئەنوەر حەسەن زێندین ـ ناسر [ زۆرتر... 👁] ✖ ✖ 0 1 ✔ 94% ✍ س.ئـ. 12-5-2016 14:17:10\n👫 ئیبراهیم مەخمووری کەسایەتییەکان\n📅 کاتی تۆمارکردن Apr 6 2013 10:57PM\n👁 ئەم بابەتە 5,566 جار بینراوە\n... [ زۆرتر... 👁] ✖ ✖ 0 0 ✔ 60% ✍ هـ.ب. 6-4-2013 22:57:10\n👫 ئەبوبەکر محەمەد ئەمین مەخموری (مام بەکر مەخموری) کەسایەتییەکان\n📅 کاتی تۆمارکردن Nov 25 2019 10:48AM\nمام بەکر مەخموری لەدایکبووی شارۆچکەی مەخموری سەر ب [ زۆرتر... 👁] ✖ ✖ 0 1 ✔ 99% ✍ ج.ع.ئـ. 25-11-2019 10:48:02\n📝 بۆمبارانی کەمپی کوردانی ئاوارە لە مەخمور لە لایەن دەوڵەتی تورکیەوە مەحکوم دەکەین بەڵگەنامەکان\n📅 کاتی تۆمارکردن Mar 22 2021 11:13AM\nهەر وەک هەمولاێک دەزانن هەر دوو دەوڵەتی داگیرکەرو [ زۆرتر... 👁] ✖ ✖ 0 2 ✔ 99% ✍ ب.ج. 22-3-2021 11:13:32\n📖 بەیادی شەهید (مام رەفیقە سۆر)و داستانەکەی قشڵەی مەخموور کورتەباس\n👫 ناوی تۆمارکار بەختیار پاڵانی\n📅 کاتی تۆمارکردن Jan 16 2019 9:51PM\n👁 ئەم بابەتە 1,504 جار بینراوە\nئەو دوو شەهیدەی لەبەردەم دەرگای بارەگای ئەمن و بنک [ زۆرتر... 👁] ✖ ✖ ✖ 0 1 ✔ 88% ✍ ب.پ. 16-1-2019 21:51:35\n📝 بەیاننامەی حزب و لایەنە سیاسیەکانی قەزای مەخمور بۆ ئیدانەکردنی رەفتارەکانی تورکیا بەڵگەنامەکان\n📅 کاتی تۆمارکردن Jan 31 2016 9:35PM\n👁 ئەم بابەتە 6,779 جار بینراوە\nبۆ ڕای گشتی ئێمە وەکو حزب و لایەنە سیاسیەکانی قەز [ زۆرتر... 👁] ✖ ✖ ✖ 0 0 ✔ 79% ✍ هـ.ب. 31-1-2016 21:35:57\n📝 بەیاننامەی حکومەتی هەرێمی کوردستان سەبارەت بە رووداوەکانی ئەم دواییانە لە دامودەزگاکان و ژێرخانی نەوت لە قەزای مەخمور بەڵگەنامەکان\n📅 کاتی تۆمارکردن Jul 11 2014 8:02PM\nهەولێر - ئەم بەیانیە، ئەندامانی سەر بە حکومەتی هەر [ زۆرتر... 👁] ✖ ✖ ✖ 0 0 ✔ 72% ✍ هـ.ب. 11-7-2014 20:02:04


ئاکه‌په داود ئۆغلۆ ده‌رده‌کات | Rwmal | ڕووماڵ\nده‌ستپێك هه‌واڵی جیهانی ئاکه‌په داود ئۆغلۆ ده‌رده‌کات\nئاکه‌په داود ئۆغلۆ ده‌رده‌کات\nسه‌رچاوه‌یه‌ک له پاری داد و گه‌شه‌پێدانی ده‌سه‌ڵاتداری تورکیا ڕایگه‌یاندووه که پلانی ده‌رکردنی ئه‌حمه‌د داود ئۆغلۆ سه‌رۆک وه‌زیرانی پێشووتری ئه‌م وڵاته له ڕیزه‌کانی ئاکه‌په له ئارادایه.\nبه‌رپرسێکی باڵای تورکیا ڕایگه‌یاندووه که پارتی داد و گه‌شه‌پێدان هه‌وڵی ده‌رکردنی ئه‌حمه‌د داود ئۆغلۆ سه‌رۆک وه‌زیرانی پێشووتر و سێ ئه‌ندام په‌رله‌مانی دیکه ده‌دات.\nداود ئۆغلۆ ساڵی 2016 له حکومه‌ت ده‌رکرا و بیناڵی یڵدرێم وه‌ک سه‌رۆک وه‌زیرانی تورکیا ده‌ستنیشانکرا. ناوبراو پێشتر به توندی ڕه‌خنه‌ی له سیاسه‌ته‌کانی ئاکاپه، ئابوری تورکیا و به تایبه‌ت ئه‌ردۆغان گرتبوو.\nئه‌و به‌رپرسه‌ی تورکیا که ناوه‌که‌ی ئاشکرا نه‌کراوه، به ئاژانسی ڕۆیته‌رزی ڕاگه‌یاندووه که له کۆبوونه‌وه‌ی ڕۆژی دووشه‌ممه‌ی ئه‌نجومه‌نی ناوه‌ندی پارتی داد و گه‌شه‌پێدان داوا کراوه ئه‌حمه‌د داود ئۆغلۆ له گه‌ڵ ئایهان سه‌فه‌ر ئوستان، سلکۆک ئوزداک و عه‌بدووڵا باسکی له ڕیزه‌کانی ئه‌م پارته دوور بخرێنه‌وه.\nپێشتریش عه‌لی باباجان جێگری سه‌رۆک وه‌زیرانی تورکیا جیابوونه‌وه‌ی خۆیی له ئاکه‌په ڕاگه‌یاند و ده‌نگۆی ئه‌وه بڵاو کرایه‌وه که له گه‌ڵ عه‌بدووڵا گویل سه‌رۆک کۆماری پێشووی ئه‌م وڵاته پارتێکی نوێی سیاسی ڕابگه‌ێنن


كاتێك سەرەتا ڤایرۆسی كۆرۆنای نوێ "كۆڤید 19" لە جیهان سەریهەڵدا، بەهۆی ئەوەی سەرەتا ڤایرۆسەكە لە چین هەبو، بەشێك لە مامۆستایانی ئایینی و بانگخواز و ئیسلامییەكانی كوردستان، پەلەیان كرد و هۆكارەكەیان گێڕایەوە بۆ ناموسڵمانیی خەڵك و وڵاتەكە و دووركەوتنەوە لە خوا، بەتایبەت ئەو خوایەی ئاینی ئیسلام بە ڕاستی دەزانێت، هەندێكیشان پێیان وابوو ئەوە تۆڵەی خوایە لەو وڵاتە بەهۆی چەوساندنەوەی موسوڵمانانەوە، بەڵام دوای ئەوەی ڤایرۆسەكە لە جیهانی ئیسلامی و بەتایبەتیش سعودیە لە مەككە و مەدینە بڵاوبوویەوە و تەنانەت مزگەوتی پێغەمبەریش داخرا، بەجۆری جیاوازتر وتاریان دا و ڤایرۆسەكەیان گەڕاندەوە بۆ تاقیكردنەوەی خوا بۆ مرۆڤەكان.\nیەكێك لەو مەلایانە بەناوی "سەید ئەحمەد"، دەڵێت: 10 بۆ 15 ملیۆن چینی بەئیرادەی خودا زیندانی كران، ئەو نەخۆشییانە سەربازی خودان، سەربازی خودا هەر ئەوە نییە كە دەیبینی لە فەتح و غەزەوات و ئەمانە، جاری واهەیە ڤایرۆسێك یاخود مێشولەیەك سەربازی خودان!".\nبانگخوازێكی تر هۆكارەكەی دەگەڕێنێتەوە بۆ تووڕەیی خوا و دەڵێت: ئەم نەخۆشییە توڕەیی خودای جیهانە، بەتایبەتیش بۆ سەر وڵاتی چین، یەكێكی دیكەیان دەڵێت: كاتێك خوای گەورە ئەم ڤایرۆسەی نارد گەورەیی خودامان بۆ دەركەوت، سەرشۆڕی وڵاتە زلهێزەكانیشمان بۆ دەركەوت، بەڵام مامۆستایەكی ئایینی دیكە دەڵێت: كاتێك مرۆڤ لە ئایینی خودا دووردەكەوێتەوە، بەم سزایانە سزا دەدرێت.\n"ڤایرۆسێك نە لاشەی هەیە سەیری بكەیت، تا لێی بترسیت، نە شەقی هەیە شەق بوەشێنێت، نە تۆپ نە فڕۆكە نە هێز بتوانێت بتكوژێت، سوبحانەڵا سەربازێكی نادیار، هاتووە بەرامبەر مرۆڤێك دەجەنگێت لاشەی هەیە تۆپ و فڕۆكەی هەیە، شەقی هەیە شەق بوەشێنێت، هەموو هێزێكمان هەیە بەڵام لەبەرامبەر سەربازێكی نادیاردا بە چۆكدا كەوتووین، ئەمەش وتەی مامۆستایەكی دیكەی ئایینیە.\nیەكێكی دیكە لە مامۆستا ئایینیەكان دەڵێت" خودای گەورە توانای هەیە بە یەك میكرۆب مرۆڤایەتی لەناو بەرێت، هەروەك مامۆستایەكی دیكەش دەڵێت" ئەم پەتایە و پەتاكانی دیكە و ئەوانەش كە روودەدات، هەمووی بە فەرمانی خودای گەورەیە، بەڵام هەر ئەو مامۆستا ئایینییە لە بەشێكی دیكەی قسەكانیدا و لە وتارێكی دیكەدا دوای ئەوەی ڤایرۆسەكە لە مەككە و مەدینە و زۆربەی وڵاتانی ئیسلامی بڵاوبوویەوە، دەڵێت: كەواتە ئەم نەخۆشییە خوای گەورە تاقیمان دەكاتەوە پێی.\nئەم مامۆستا ئاینییانە بێ ئاگان لەوەی جگە لە وڵاتە زلهێزەكان و نا موسڵمانەكان، وڵاتان و خەڵكە هەژارەكان و موسڵمانانی جیهانیش گیرۆدەی ئەم پەتایەن!\nبۆ بینینی بەشی یەكەم كلیك لێرە بكە


هەوڵی تیرۆركردنی كازمی؛ نامەیەك بە تامی خوێن بۆ ئەوانەی لە ڕووی میلیشیاكاندا دەوەستنەوە - پەرەگراف\nهەوڵی تیرۆركردنی كازمی؛ نامەیەك بە تامی خوێن بۆ ئەوانەی لە ڕووی میلیشیاكاندا دەوەستنەوە\nهەوڵی تیرۆركردنی مستەفا كازمی لە كاتێكدابوو، هێزە دۆڕاوەكانی هەڵبژاردن بەتایبەت ئەوانەی لەلایەن ئێرانەوە پشتیوانی دەكرێن، كەوتبوونە جووڵە، دەیانویست بە هەر شێوازێك بێت پارێزگاری لە دەسەڵات و هەژموونی خۆیان بكەن، ئەوەش دوای ئەو شكستە سیاسییەی عێراقییەكان لە هەڵبژاردندا پێیاندان.\nهەوڵی تیرۆركردنەكە دەنگدانەوە و ئیدانەكردنێكی ناوخۆی و نێودەوڵەتی بەدوای خۆیدا هێنا، خودی كازمی باسی لەوە كرد ئەوەی لە پشت هەوڵەكەوەیە ڕێكخراوێكی تیرۆرستی نییە، بەڵكو لایەنێكی سیاسییە و بەشدارە لە پرۆسەی سیاسیدا، بەڕای چاودێرانیش ئەوە ئاماژەیەكە بۆ تۆمەتباركردنی میلیشیاكانی سەر بە ئێران.\nجەناراڵە ئێرانییەكە لە بەغداد چی كرد؟\nڕۆژێك دوای هەوڵی تیرۆركردنەكە، ئیسماعیل قائانی فەرماندەی فەیلەقی قودسی سەر بە سوپای ئێران بە سەردانێكی چاوەڕوان نەكراو گەیشتە بەغداد، ڕاستەوخۆ سەردانی مستەفا كازمی كرد، نیگەرانی خۆی لە ئەنجامدانی هێرشەكە دەربڕیوە و داوای لێكردووە بەدوای ئەنجامدەرانەوە بێت تەنانەت ئەگەر سەر بە لایەنێكی نزیك ئێرانیش بن، چونكە لێدان لە ئاسایشی عێراق لێدانە لە ئاسایشی ئێران.\nفەرماندەی فەیلەقی قودس دوای كازمی سەردانی لایەنە چەكدارەكانی كردووە، داوای هێوركردنەوەی دۆخەكە و قبوڵكردنی ئەنجامی هەڵبژاردنەكان و یەكخستنی ماڵ شیعەی لێكردوون، لە كۆبونەوەشیدا لەگەڵ بەرهەم ساڵح پشتگیری ئێرانی پێڕاگەیاندوون و ئامادەی وڵاتەكەی نیشانداوە بۆ بەشداریكردن لە لێكۆڵینەوەكان.\nمەترسی و پەیامی هەوڵی تیرۆركردنەكە\nلەیس شبر پسپۆڕی عێراقی ڕایدەگەیەنێت "چەندین جار جەختمانكردەوە لەسەر ئەوەی میلیشیاكان بەشداری پرۆسەی هەڵبژاردن نەكەن، چونكە ئەنجامەكان قبوڵ ناكەن ئەگەر لە بەرژەوەندیان نەبێت، ئەگەر كۆمسیۆنیش بە داواكارییەكانیان قایل نەبێت چەكەكانیان بەڕووی ئاسایش و سەقامگیردا بەرزدەكەنەوە".\n"ئەوان دەتوانن ئەوە بكەن، لە ساڵی 2019وە سیاسەتی ئەوان هەڕەشەكردن بووە لە حكومەت و دامەزراوەكانی، بەتایبەت كاتێك بەڕووی كردار و ئەجینداكانیاندا دەوەستینەوە كە لە دەرەوە پێیان دەگات، بۆیە ئەوەی دوای هەڵبژاردن ڕویدا شتێكی سەیر نەبوو، هەوڵی تیرۆركردنی كازمیش بەڵگەیەكی دیاری ئەوەیە" شبر وادەڵێت.\nئەو سیاسییە جەختدەكاتەوە لەسەر ئەوەی ئەمەی ڕویداوە سەرەتایە، ئەوە پەیامێكی ئاشكرای بۆ هەركەسێك بەڕوویاندا بووەستێتەوە، بەتایبەت كە حكومەت لاوازە و یاسا بونی نییە.\nمحەمەد عەیدان پسپۆڕی سیاسی باسی لەوەكردووە، ئەوەی لە پشت هێرشەكەوەیە ویستوێتی بەم كارە هەڵوێستی خۆی بەهێز بكات لەهەموو ڕووەكانەوە، بۆ ئەوەی هەمووان تێبگەیەنێت كە حساباتی سەر سندوقی دەنگدان شتێكە و حساباتی مەیدانی شتێكی دیكە.\n"ئامرازێكی فشارە بۆ جەختكردنەوە لەسەر ئەوەی كۆمەڵێك وەرەقەی تر هەیە كە دەكرێت یاری پێبكرێت، ئەوە شێوازێكی تەقلیدی كاركردنە، بۆ سەلماندنی ئەوەی خاوەنی هێزێكی زیاتری بەرامبەر ڕكابەرەكانت" عەیدان وادەڵێت.\nئەو پسپۆڕە سیاسییە جەختیكردۆتەوە لەسەر ئەوەی عێراق بەرگەی گرژی زیاتر ناگرێت، لەبارەی كازمیشەوە ئاماژە بەوەكردووە هاوكێشەی هاوسەنگی هێزە هاوپەیمان و نەیارەكانە، بۆیە پێویستە پشتگیری بكرێت و هیچ لایەنێك فشاری نەخاتە سەر تا ئەو كاتەی دەزانرێت لە حكومەتی داهاتوودا بەردەوام دەبێت یاخود سەرۆكوەزیرانێكی نوێ دادەنرێت.\nدیاریكردنی سێ تۆمەتبار\nبەرەبەیانی ڕۆژی یەكشەممە سێ فڕۆكەی بێ فڕۆكەوانی بۆمبڕێژكراو بەرەو ماڵی مستەفا كازمی سەرۆكوەزیرانی عێراق لە ناوچەی سەوز هەڵدران، هەرچەندە دووانیان خرانە خوارەوە، بەڵام یەكێكیان توانی ئەو موشەكانەی هەڵیگرتووە بەریبداتەوە بۆ سەر ماڵی كازمی.\nلە هێرشەكەدا كازمی سەلامەت بوو بەڵام چەند پاسەوانێكی بریندار بوون و زیان بەر ماڵ و ژمارەیەك لە ئۆتۆمبیلەكانی كاروانەكەی كەوت.\nبەپێی زانیارییەكان هێزە ئەمنی و هەواڵگرییەكان سێ كەسیان وەك تۆمەتباری سەرەكی هەوڵی تیرۆكردنەكە دیاریكردووە، بێ ئەوەی ئاشكرای بكەن ئەو كەسانە كێن و سەر بە چ لایەنێكن، بەڵام جەختكراوەتەوە لەسەر ئەوەی نزیكن لە لایەكێكی چەكداری عێراقییەوە.\nئاژانسی ڕۆیتەرز لەزاری سەرچاوەیەكی ئاگادارەوە كە نەیویستووە ناوی ئاشكرا بكرێت ڕایگەیاندووە، ئەو فڕۆكە و تەقەمەنیانەی لە هێرشەكەدا بەكارهاتوون دروستكراوی ئێرانن.


ئالۆنسۆ بۆ شوێنگره‌وه‌ی زێدان به‌ربژێری یه‌كه‌مه\nفلۆرێنتینۆ پێرێز یانه‌ی ریال مه‌درید ئالۆنسۆ\nسه‌رچاوه‌یه‌كی راگه‌یاندنی ئیسپانیا ئاشكرای كردووه كه چابی ئالۆنسۆ نزیكترینه كه‌سه بۆ شوێنگره‌وه‌ی زینه‌دین زێدان.\nرۆژنامه‌ی موندۆ دیپۆرتیڤۆ له چاپی ئه‌مرۆ هه‌ینی 20 ئه‌یلوولی 2019، له راپۆرته هه‌واڵێكدا ئاماژه‌ی بۆ ئه‌وه كردووه له ئه‌گه‌ری زیاتری ئه‌نجامه خراپه‌كانی ریال مه‌درید، فلۆرێنتینۆ پێرێزی سه‌رۆكی ریال مه‌درید چابی ئالۆنسۆی یاریزانی پێشووی یانه‌كه ده‌كاته شوێنگره‌وه‌ی زیزۆ.\nسه‌رچاوه‌كه، هێمای بۆ ئه‌وه‌ش كردووه كه پێرێز زۆر سه‌رسامه به كه‌سایه‌تی ئالۆنسۆ كاتێك یاریزانیش بوو زۆر سه‌رسامی بیركردنه‌وه و ته‌كتیكی ئه‌و یاریزانه بوو، بۆیه پێرێز، ئالۆنسۆ به باشترین بژارده‌یه ده‌زانێت تا له دوای زێدان ئه‌ركی راهێنه‌رایه‌تی ریال مه‌درید وه‌ربگرێت.\nرۆژنامه‌كه ئه‌وه‌شی خستۆته‌ڕوو، شكسته گه‌وره‌كه‌ی ریال مه‌درید به‌رامبه‌ر پاریس سانجێرمان و ده‌ستپێكه خراپه‌كه‌ی یانه‌كه له لالیگا سه‌رۆكی ریال مه‌دریدی ناچار كردووه به‌دوای شوێنگره‌وه‌ی زێدان دا بگه‌ڕێت، له‌م پێناوه‌دا پێشنیازی دوو كه‌س كراوه رائول گۆنزالێز و چابی ئالۆنسۆ، له‌م نێوه‌نده‌دا پێرێز ئه‌وه‌ی دووه‌می هه‌ڵبژاردووه.\nئالۆنسۆی ته‌مه‌ن 37 ساڵ كه ئێستا بۆته راهێنه‌ری تیپی دووه‌می ریال سوسیداد پێشتر هه‌ر له‌و یانه‌یه ده‌ستی به یاریكردن كردووه، دواتر له هاوینی 2004 له‌و یانه‌یه‌وه به به‌های 16 ملیۆن یۆرۆ بۆ لیڤه‌رپوول گواسترایه‌وه و نازناوی چامپیۆنزلیگی له‌گه‌ڵ رێدز به‌ده‌ستهێنا، دوای تێپه‌ڕكردنی چوار وه‌رز له پرێمه‌رلیگ به 34 ملیۆن یۆرۆ له ده‌رگه‌ی ریال مه‌دریده‌وه گه‌ڕایه‌وه لالیگا و نازناوی چامپیۆنزلیگی له‌گه‌ڵ شایانه‌كان به‌ده‌ستهێنا، له كۆی 236 یاری، 6 گۆڵ و 12 ئاسیستی كرد و پاشان ئه‌زموونێكی نوێتری له‌گه‌ڵ بایرن میونشن له بۆندزلیگا تاقی كرده‌وه و هه‌ر له‌و یانه‌یه‌ش وازهێنانی یه‌كجاره‌كی له یاریكردن راگه‌یاند.\nئالۆنسۆ راهێنه‌ری تیپی دووه‌می یانه‌ی ریال سوسیداد\n03 ریال مه‌درید به‌ر له كلاسیكۆ به‌هۆی زنجێره‌یه‌ك كێشه‌وه ده‌ناڵێنێت\n04 به‌هۆی ئه‌م هۆكاره كڵۆپ راهێنه‌رایه‌تی ریال مه‌دریدی ڕه‌تكردۆته‌وه\n05 "كۆنتی له رازیكردنی ئه‌ستێره‌یه‌كی بارسێلۆنا سه‌ركه‌وتنی به‌ده‌ستهێنا"\n06 کامیان گرەوی گۆڵکردن دەبەنەوە مێسی یان کریستیانۆ؟\n02 "هانده‌رانی لیڤه‌رپوول به‌هۆی گرێبه‌سته‌كه‌ی میلنه‌ر شۆك ده‌بن"\n03 "كۆنتی له رازیكردنی ئه‌ستێره‌یه‌كی بارسێلۆنا سه‌ركه‌وتنی به‌ده‌ستهێنا"\n04 "زێدان ئه‌ستێره‌یه‌كی بۆ كلاسیكۆ له‌ده‌ستدا"\n05 فڕەنسییەکان داوا دەکەن یاریی ئەمشەویان بەرامبەر تورکیا هەڵبوەشێنرێتەوە


بەڕێوەبەری نەخۆشخانەی لالاڤ بۆ چاودێری چڕ: ئەوانەی دەهێندرێنە نەخۆشخانەكەمان دەبێ سینگیان كون كەین بۆ هەناسە دان | دەزگاى زارى کرمانجى\nبەڕێوەبەری نەخۆشخانەی لالاڤ بۆ چاودێری چڕ: ئەوانەی دەهێندرێنە نەخۆشخانەكەمان دەبێ سینگیان كون كەین بۆ هەناسە دان\nلە وتووێژێکدا لەگەڵ دەنگی ئەمەریکا دکتۆر سوزی جەمباز بەڕێوەبەری نەخۆشخانەی لالاڤ ڕایگەیاند: " نەخۆشخانەکەمان هی چاودێری چڕە ئەو نەخۆشانەی کە لە نەخۆشخانەکانی تری کۆرۆنا باری تەندروستیان زۆر ناجێگیردەبێت و تێکدەچێت و ئوکسجینیان زۆر دادەبەزیت دەگوازرێنەوە بۆ نەخۆشخانەی لالاڤ لێرە سنگیان کۆن دەکرێت و هەموویان تەندروستیان ناجێگیرە."\nناوبراو جەختیشی لەسەر ئەوە کردەوە کە ئەم شەپولە زۆر بەهێزە و ڕۆژانە بەردەوام هەتا 34 کەیسیان هەیە.\nگوتیشی " ئەم شەپۆلە نوێیە بە ڕشانەوە و سکچوون لەگەڵ تایەک دەست پێدەکات، بۆیە پێویستە ئەوانە بە زووترین کات سەردانی دکتۆر بکەن و پشکنینی کۆرۆناش بکەن".\nلەمیانەی وتووێژەکەدا لەگەڵ دەنگی ئەمەریکا دکتۆرە سوزی جەمباز بەڕێوەبەری نەخۆشخانەی لالاڤ دەشڵێت " بە حوکمی ئیشەکەم کە پزیشکی خێزانیم لەگەڵ نەخۆشەکان برادەرم کە دەچمە لای نەخۆشەکان زۆربەیان دەستم دەگرن و لەگەڵیان ڕادەوەستم ئەوانیش نەفسیەن لەگەڵ من ئارامن. ئێمە لەم نەخۆشخانەیەدا ستافمان کەمە و هەموو ستافەکانیشمان گرێبەستن لە 1ی مانگی شەشەوە داوامان کردووە گرێبەستەکە لە ئەنجومەنی وەزیران تەسجیل بکرێت. ئەوە دوو مانگە مووچەیان وەرنەگرتووە و هێشتاش تەسجیل نەکراوە، سەبارەت بە شتەکانی تریش بەڕێوەبەرایەتی گشتی تەندروستی هەولێر بۆمان دابین دەکات و هەروەها خێرخوازان و ڕێکخراوەکانیش هاوکاریـیەکانیان دەگەیەنن."


له‌لایه‌ن: محەمەد ڕزگار - به‌روار: 2021-07-15-02:40:00 - کۆدی بابەت: 5893\nیەکێکە لە جەژنەکانی موسوڵمانان و ئایینی ئیسلام، لە ڕۆژی ١٠ـی زی الحجەی هەموو ساڵێکی کۆچی دوای تەواوبوونی ڕۆژی وەستانی عەرەفە ئەنجام دەدرێت و ماوەی چوار ڕۆژ دەخایەنێت، لەم ماوەیەدا حاجییانی ماڵی خودا هێشتا فەرزەکانی بەجێهێنانی حەجیان ماوە و فەرزەکانی حەجیان لە سێیەم ڕۆژی جەژن کۆتایی دێت.\nزانایان ڕۆژووگرتن لەم ڕۆژانەدا بە حەرام دەزانن چ بە ویستی خۆی بیکات یاخود قەرز بێت و بیداتەوە.\nچیرۆکی حەزرەتی ئیبراهیم\nهەروەها ئەم جەژنە وەک یادێک بۆ حەزرەتی ئیبراهیم دادەنرێت دوای ئەوەی لە خەونیدا خودا فرمانی کرد کە کوڕەکەی خۆی سەر ببڕێت و بیکاتە قوربانی لە پێناوی خودا، ئەویش هەڵدەستێت بە گێرانەوەی خەونەکەی بۆ ئیسماعیلی کوڕی و کوڕەکەشی ڕازی دەبێت و پێکەوە دەیانهەوێت بڕۆنە شوێنی قوربانییەکە، لە ڕێگادا چەندین جار شەیتان هەوڵدەدات بۆ ئەوەی پەشیمانیان بکاتەوە، بەڵام هەردووکیان پێکەوە دژی دەوەستنەوە، کاتێک زۆر دووبارەی دەکاتەوە ئیبراهیم پێغەمبەر بەردێک بۆ ئیبلیس هەڵدەدات و بەهۆیەوە چاوێکی کوێر دەکات، دواتر کە ئیسماعیل دادەنێت بۆ ئەوەی سەری ببڕێت چەقۆکە دەخاتە سەر ملی بەڵام بە فرمانی خودا ناتوانێت بیبڕێت، بۆیە خودای گەورە پێیدەڵێت بەڕاستی تۆ لە تاقیکردنەوەکەدا سەرکەوتوو بوویت، بۆیە لەجێی کوڕەکەت ئەو ئاژەڵە سەر ببڕە کە بۆت دەنێرین و پێشکەشی خودای بکە، هەر بۆیە موسوڵمانان لە ڕۆژانی جەژن هەڵدەستن بە سەربڕینی ئاژەڵێک و دابەشکردنی گۆشتەکەی بەسەر خەڵکیدا.\nلە زۆرینەی وڵاتان پێیدەوترێت ڕۆژی قوربانیکردن یاخود جەژنی قوربانی.\nلە کوردستان و ناوچە کوردزمانەکان و وڵاتی ئێران بە جەژنی قوربان دەناسرێت، لەگەڵ ئەمەش بە هەریەک لە جەژنی گەورە و جەژنی حاجییەکانیش دەناسرێت.\nڕۆژی جەژنی قوربان دەکەوێتە دەیەمی مانگی زی الحجەی ساڵی کۆچی، ڕۆژێکی پێش دەستپێکی حەج بریتییە لە ڕۆژی عەرەفە کە دەکەوێتە نۆی مانگ و حاجییان دەڕۆنە سەر کێوی عەرەفە و ڕادەوەستن.\nلە ڕۆژی یەکەمی جەژنیش حاجییان دەڕۆنە مینا و لەوێ قوربانی دەکەن، موسوڵمانانی دیکەش لەدوای نوێژی جەژن هەڵدەستن بە قوربانی کردن وەک خودای گەورە دەفەرموێت: إِنَّا أَعْطَيْنَاكَ الْكَوْثَرَ فَصَلِّ لِرَبِّكَ وَانْحَرْ.\nتەکبیرکردن و وتنەوەی الله اکبر سوننەتێکی دڵنیاکراوەیە و لە مەزهەبی شافعیدا دەستپێکردنی الله اکبر و تەکبیرکردن لە بەیانی ڕۆژی عەرەفەیە و لە خۆرئاوابوونی ڕۆژی سێیەم تەواو دەبێت کە دەکاتە ١٣ـی زی الحجە.\nلە مەزهەبی مالیکیدا تەکبیر لە دوای نوێژی نیوەڕۆی جەژن دەستپێدەکات بۆ نوێژی بەیانی ڕۆژی چوارەم.\nلە مەزهەبی حەنەفی و ئیمامی حەنبەلیش لە بەیانی ڕۆژی عەرەفەوە دەستپێدەکات بۆ کۆتا ڕۆژی جەژن واتە ماوەی پێنج ڕۆژ دەخایەنێت.\nتەکبیر کردن چۆنە؟\nبریتییە لە وتنەوەی بەردەوامی: الله أكبر الله أكبر الله أكبر، لا إله إلا الله. والله أكبر. الله أكبر. ولله الحمد.\nخۆشۆردن لە ڕۆژی جەژن سوننەتێکی دڵنیاکراوەیە و پێغەمبەری خودا لە هەموو جەژنێکدا خۆی شۆردووە و هاتۆتە مزگەوت، چونکە واباشتر و جوانترە مرۆڤ بە بۆنخۆشترین و جوانترین شێوە دەربکەوێت لەو ڕۆژەدا بەهۆی ئەوەی خەڵکێکی زۆر دەبینێت، ژن و پیاو پێویستە بۆنی خۆش لە خۆیان بدەن بە مەبەستی جوانی بەخشین و بۆنخۆشی نەک بۆ مەبەستێکی دیکە، هەروەها لە هاویندا بەهۆی گەرمییەوە لە ناوەڕاستی ڕۆژ دووبارە خۆشۆردن ئەنجام بدرێت بەهۆی ئەوەی سبەینێی جەژن مرۆڤ کاردەکات و ماندوو دەبێت بەوەش ئەگەری هەیە پێویستی بە خۆنوێکردنەوە بێت.\nزۆرینەی موسوڵمانان بەشداری نوێژی جەژن دەکەن کە خەیرێکی زۆری هەیە و دوو جار لە ساڵێک دووبارە دەبێتەوە.\nنوێژی جەژن دوو ڕکاتە، لە ڕکاتی یەکەمدا حەوت جار "الله اکبر" دەکرێت و نوێژخوێن دەستی بەرزدەکاتەوە لەگەڵیدا، لە نێوان "الله اکبر"ـەکاندا دەڵێت "سبحان الله و الحمد لله و لا اله الا الله و الله اکبر".\nلە ڕکاتی دووەم نوێژخوێ پێنج جار "الله اکبر" دەکات و دەستەکانی بەرزدەکاتەوە.\nلەدوای ئەوە پێشنوێژ دوو وتار دەخوێنێتەوە و لە دەستپێکی هەر یەکێکیان حەوت جار الله اکبر دەکات.\nحوکمی نوێژەکەش سوننەتی دووپاتکراوە، هەندێکیش دەڵێن فەرزی کیفایەیە.\nیەکێکە لە نیشانەکانی ئیسلام کە موسوڵمانان ئاژەڵێک دەکەنە قوربانی بۆ خودای گەورە، قوربانیش لە یەکەم ڕۆژی جەژن بۆ کۆتا ڕۆژی بەردەوامە و لە هەموو مەزهەبەکان سوننەتێکی دووپاتکراوە جگە لە مەزهەبی حەنەفی کە دەڵێت فەرزە بۆ کەسێک کە پارەی هەبێت.\nئەوەی نیەتی قوربانی کردنی هەیە لەسەرەتای مانگی ذي الحجة وە هەتا ئەوکاتەی قوربانیەکەی دەکات نابێت هیچ موو و نینۆکی لەخۆی بکاتەوە، وە ئەم کارە تایبەتە بە سەرۆک خێزان، بۆ خێزان و منداڵەکانی دروستە موو و نینۆکیان بکەن.\nنیەتی ئەم عیبادەتە لە دڵدایە و دەبێت مەبەست لە قوربانیەکە تەنها ڕەزامەندی خوای گەورە بێت، تەنها لە کاتی سەربرینی ئاژەڵەکەدا دەڵێی (بسم الله - الله أکبر - اللهم تقبل منی هذا منك ولك).\nئەو ئاژەڵەی قوربانی پێ دەکرێت بریتیە لە وشتر - مانگا - مەڕ – بزن.\nوشتر دەبێت پێنج ساڵی تەواو کردبێت وە مانگا دەبێت دوو ساڵی تەواو کردبێت وە بزن دەبێت یەک ساڵی تەواو کردبێت وە مەڕ دەبێت شەش مانگی تەواو کردبێت.\nئەم ئاژەڵە نابێت شەل و کوێر و نەخۆش و پیر و لاواز بێت.\nکاتی سەربرینی قوربانی لەدوای نوێژی جەژنەوە دەست پێ دەکات هەتا کاتی خۆرئاوابونی چوارەمین رۆژی جەژن، بە شەویش دروستە بەڵام بە ڕۆژ باشترە.\nچۆنیەتی ئەنجامدانی قوربانیکردن\nپێویستە ئاژەڵەکە بە خێرایی سەرببڕدرێت و چەقۆیەکی زۆر تیژ بەکاربێت بۆ ئەوەی ئازاری زیادەی پێنەگات.\nدەبێت بە جوانی مامەڵە لەگەڵ قوربانییەکە بکات و پێش ئەوە خزمەت بکرێت و خۆراک و ئاوی بەباشی پێبدرێت تا ئەو کاتەی قوربانی دەکرێت، هەروەها پێش قوربانیکردن دەبێت بە جوانی و مامەڵەی درووستەوە ببرێتە مەیدانی سەربڕین.\nوتنی بسم الله و الله اکبر لە کاتی سەربڕینی.\nڕووکردنی ئاژەڵەکە بۆ قیبلە و بە جوانی وەستاندنی.\nئایا دروستە قوربانی بدەیتە کەسێک کە باوەڕی بە ئیسلام نەبێت؟\nزانایان دەڵێن گەر ئەو کەسەی باوەڕی بە ئایینی ئیسلام نییە و ئایینێکی دیکەی هەیە، دراوسێیەکی بێ زیان یاخود خزمێکی بێ زیان بێت و هیچ دژایەتییەکی ئایینەکە نەکات و دوژمنی نەبێت و لە دژی نەوەستێتەوە ئەوە جائیزە و ڕێگەپێدراوە قوربانی پێ بدرێت.\nابن قدامە ڕەحمەتی خوای لێ بێت دەفەرمووێت : دروستە بدەیتە کافر چونکە خێری سوننەتە، دروستە بدەیت بەو کافرەی کە لەگەڵ موسلمانان دەژیت وەک ھەموو خێرەکانی تر.\nابن عثیمین ڕەحمەتی خوای لێ بێت دەفەرمووێت :دروستە مرۆڤ گۆشتی قوربانی بدات بە کافر بەمەرجێک ئەو کافرە لەوانە نەبێت شەڕ دژی موسلمانان بکات ، ئەگەر شەڕ بکات ھیچی پێ نادرێ.\nابن باز ڕەحمەتی خوای لێ بێت دەفەرمووێت : کافر ئەوەی لە نێوان ئێمە و ئەو جەنگ نییە وەک مستأمن و معاھد لە قوربانی پێی دەدرێ و لە صەدەقەش.\nهەڵەکانی ڕۆژی جەژن\nخۆنەشوشتن لە ڕۆژی جەژن\nنەپۆشینی جلوبەرگی جوان و ڕێکوپێک\nلەبیرکردنی کەسە نزیکەکانی خێزان و خزمەکان و سەردانی کەسانی دوور و ناپێویست بە هۆکاری نیەتی دیکەوە\nگوێنەدان بە منداڵ و لەبیرکردنیان\nڕێگەدان بە منداڵ بە کڕینی کەرەستەی یاری دەنگدەرکەر و بێزارکەر وەک تەقینەوە و یارییە ئاگرینەکان و بێزارکردنی خەڵکی\nنۆجەژنە و تازەکردنی تەعزیە و یادی مردوو\nسەردانی گۆڕستان لە یەکەمین ڕۆژ و یەکەمین ساتی جەژن\nسەردانی خەڵکی لە کاتی پشوودان وەک نیوەڕۆ و بەیانی زوو و شەوی درەنگ\nسەردانی خەڵکی بەبێ ئاگادارکردنەوەی پێشوەختە\nئایا درووستە پێش نوێژی جەژن جەژنە پیرۆزە بکرێت؟\nشێخ صالح الفوزان دەفەرموێت: "چۆن پیرۆزبایی شتێک دەکرێت کە هێشتا ڕووینەداوە؟" بۆیە باشتر وایە لە ڕۆژی جەژندا پیرۆزبایی بکرێت، به‌ڵام ئیمامی ئه‌حمه‌د ده‌فه‌رموێت: من ده‌ستپێشخه‌ری ناكه‌م له جه‌ژنه پیرۆزه، به‌ڵام وه‌ڵامی ئه‌و كه‌سانه ده‌ده‌مه‌وه كه جه‌ژنه پیرۆزه‌م لێده‌كه‌ن.\nشیعری شاعیران لەسەر جەژنی قوربان\nبەئەمری زاتی سوبحانە کە ئەمڕۆ جەژنی قوربانە\nهەموو عالەم موعەتتەر بوو بە بۆی ڕێحانی جانانە\nسەراسەر خامەکی ئەخزەر کە پۆشی خواروو ژوورو سەر\nحەزین بوو جیهان یەکسەر بە بۆی مشکینی خوبانە\nجەژنی کەسێک موبارەکە سەربەست و حوڕ بژی\nپابەندی دەستی غەیرە نەبێت چەشنی کوڕ بژی\nکوردی هەژار ئەسیری دەستی غەیری جەژنی چی؟\nکەی جەژنی تۆیە بگری بڕۆ سەر بە قوڕ بژی\nهەرکەسێ ڕووی تۆ دەبینێ خۆی بەقوربانت دەکا\nچونکە ئەبرۆی تۆ هیـــــــلالی عیدە قوربانی دەوێ\nکەدادی یەئسی خۆم بردە لای ئەم عارفە، تووند بو\nوتی: ئاخر سبەینێ جەژنه، خوێنی تۆ لەپێ دەگرم\nجانا وەرە ئەم جەژنە قـــــــوربانی سەرت بم\nبۆ تیری قەزای چاوی حەسودان سوپەرت بم\n"مستەفا بەگی کوردی"\nجەژنت پیرۆز بێ بە دڵێکی خۆشی\nشەرابی عەیشی و سەفا بنۆشی\nئیمڕۆ ڕۆژەکەی جەژنی قوربانە\nڕۆژی شادییە و دەس لە ملانە\nزەمزەمەی تەوحید ڕای حاجیانەن\nقوربانی قوربان ئەمری سوبحانەن\nدارا و نەدارا مسکێن و دەروێش\nهەر کەس مەکەرۆ قوربانی پەی وێش\nقوربان، قوربانەن، جەژنەن، شادییەن\nدەس لە گەردەنەن ڕۆژی ئازادیــــیەن\nهەی دەس بۆس وەش نیـــــــــگارانە\nخەیر پا بۆس پا بۆس خاتر دارانــــەن\nدیسان وا جەژنە جەژنی قوربانە\nلای موسڵمانان شادی و سەیرانە\nبارانی میحنەت زۆر توند ئەبارێ\nبەسەر چیا و چۆڵ خاکی کوردانە\nئەوا دووبارە قوربانە، دلم قـــــوربانی قــــوربانە\nقەوارەیی ئەشکی چاوانم وەکو بارانی نیسانە\nجەژنی قوربانە وڵات سەیرانییە\nهەر بەشی من دەرد و سەرگەردانییە\nوەک مەلێکی چوست و چالاکی چیا\nسەردەمێ ئاسمانی شادی بوو بەجێم\nڕۆژی جەژنە چاوەکانم مەوسیمی ئازادیە\nبۆ بەلا گەردانی بالات قۆچی قوربانم وەرە\n"تاهیر بەگی جاف"\nئەو جەژنەی میللەت تێیدا کەساسە\nمن سەرم شینەو بەرگم پەڵاسە\nمەڕ سەربڕینەو قۆچی قوربانە\nقوربانی ئێمە کچ و کوڕمانە\nعەبدێکی وەفادار و جەفاکێـشە لە هیجران\nوا کەوتوە وەک صافی لەدەرگانەیی گەیلان\nبەم دەردە سەرە کوشتنی لازم نیە قووربان\nلەم جێژنی قــــوربانە کە قـــوربانە دلی من\nئەوا جەژن هات بەخـــــــــۆشی\nعالەم شەڕابی سروودی نۆشی\nکوردی دل سوتاو لەم ڕۆژە یادی\nشەهیدی کردو ماتەمی پۆشی\nجەژنی قوربان سالێ جارێ خەڵکی قــــــوربانی ئەکەن\nمن بۆ وەتەن ڕۆژی سەدجار، ڕوحی خۆم قوربانی ئەکەم\n"ئەحمەد موختار جاف"\nتازە سەییادە لەچین هاتــــووە\nعیدی قـوربانە بەقوربانی دەین\nجەژنە لای عالەم و لای من ڕۆژی ئەحزانەیە بێ تۆ\nڕاحەت و لەزەت و عەیشم زارو گـــــریانە بە بێ تۆ\n"سيدتي.نت". sayidaty.net. اطلع عليه بتاريخ 16 يوليو 2020. |archive-url= is malformed: timestamp (مساعدة)\nالدرر السنية - الموسوعة الحديثية نسخة محفوظة 7 فبراير 2020 على موقع واي باك مشين.\nEid al-Adha celebrated differently by Druze, Alawites نسخة محفوظة 30 ديسمبر 2019 على موقع واي باك مشين.\nقضاء الصوم الواجب في أيام التشريق لا يصح - islamqa.info نسخة محفوظة 28 أغسطس 2017 على موقع واي باك مشين.\nبابه‌ته په‌یوه‌ندیداره‌كان به : جەژنی قوربان


هەركەسێك ڤاكسینی كۆرۆنا وەربگرێت، دیارییەك وەردەگرێت – تۆڕی میدیایی خەڵک\nبەرپرسانی شاری چنانجور لە پارێزگای جاوەی ڕۆژئاوا لە ئەندەنوسیا بەرنامەیەكیان بۆ گرنگیپێدانی زیاتری هاووڵاتیان بە ڤاكسینی كۆرۆنا خستوەتە بواری جێبەجێكردنەوە.\nكەناڵی تەلەفزیۆنی (cnn) بڵاویكردەوە، هەر كەسێك لەو ناوچەیە ڤاكسین لە خۆی بدات مریشكێك وەك دیاری وەردەگرێت.\nبەپێی زانیارییەكان، بڕیارەكە بۆ زیاتر گرنگیدانە بە ڤاكسینی كۆرۆنا و بەتایببەت بۆ ئەوانەی نایانەوێ ئەو ڤاكسینە وەربگرن، بە وتەی ئاوریا گالیخ بەرپرسی پۆلیسی ناوچەكە، ئەو كەسانەی كە بەتەمەن بوون مەیلیان بۆ وەرگرتنی ڤاكسینەكە نەبوو، بەشێكیتریش پێیان وایە وەرگرتنی ڤاكسین، ئەوان لە نەخۆشی كۆرۆنا ناپارێزێت، بەڵكو ڕووبەڕووی نەخۆشی سەختر دەبنەوە، هەربۆیە پۆلیس هاوكاری ناوەندەكانی تەندروستی دەكات تاكو ئەو بەرنامەی گرتوویانەتەبەر جێبەجێی بكەن.\nبەپێی ئامارەكانی وەزارەتی تەندروستی ئەندەنوسیا، كەمتر 20%ی ئەو كەسانەی بەتەمەنن لەو وڵاتە ژەمی یەكەمی ڤاكسینی كۆرۆنایان وەرگرتوە، بە وتەی بەرپرسی پۆلیسیش پێش بڕیاری دابەشكردنی مریشكەكە، لە 200 كەس تەنها 25 كەس دەهاتن بۆ وەرگرتنی ڤاكسینەكە، بەڵام ئێستا ڕۆژانە ئەو كەسانەی ڤاكسین وەردەگرن بۆ 250 كەس بەرز بووەتەوە.\nبەرنامەی هاوشێوەی لە چەندین وڵاتی دیكە جێبەێ دەكرێن، بۆ نمونە لە تایلەند بۆ هەر كەسێك كە ڤاكسین وەردەگرێت مانگایەك بە دیاری وەردەگرێت و لە مۆسكۆش هەر كەسێك ڤاكسین وەربگرێت ناوی دەچێتە نێو تیروپشكەوە و بۆ وەرگرتنی ئۆتۆمبێلێك.\nهەڵبژاردنە ناوخۆییەكانی بزووتنەوەی گۆڕان بەردەوامە\nمردن بە كۆرۆنا لە هەرێم 4 هێندەی عێراقی تێپەڕاند\nخەڵك- وەزارەتی تەندروستی عیراق ئاشكرای دەكات، 859 حاڵەتی نوێی تووشبوون بە ڤایرۆسی كۆرۆنا تۆماركراوە و 20 كەسیش گیانیان لەدەستداوە، كە 16 كەسیان لە…


حیزبەکان کێ دەنێرنە حکومەت؟\nهیچ کاتێک پێکهێنانی کابینەکانی حکومەتی هەرێمی کوردستان لەسەر بنەمای بەرنامەی چاکسازیی و ئەو پرۆگرامە سیاسییە نەبووە، کە حیزبەکان لە کاتی هەڵمەتی هەڵبژاردندا دەنگیان پێ کۆکردووەتەوە. واتا سەرەڕای ئەوەی کابینەکانی حکومەت بەرئەنجامی گەڕەلاوژێی بارودۆخی سیاسیی هەرێم بوون، پێکهاتەکەی لەسەر بنەمای ئاوەزمەندیی سیاسیی ناو گروپە دەستڕۆیشتووەکانی حیزب بووە. بەکورتیی حکومەتی هەرێم نە بەرنامەی هەبووەو نە ئەو کەسانەیشی کە پێکهێنەری سەرەکیی بوون کەسانی تەکنۆکرات و خاوەن بەرنامە بوون. لە هەندێک باردا چەند کەسێک ئەگەر لە ناو کابینەکانی حکومەتی هەرێمدا خاوەنی دنیابینیی تایبەتی خۆیان و پرۆژەی چاکسازیی بووبن، یان بەرگەیان نەگرتووە، یاخود دواجار پێکهاتەی حکومەت ئەوانیشی هاڕیوەو کردوونی بە بەشێک لە سیستەمە خرابەکە.\nپارتیی کێ دەنێرێت بۆ حکومەت؟\nدەستی پارتیی لە پێکهێنانی کابینەی نۆهەمی حکومەتدا کەشفە، چونکە پارتیی دەیەوێت بە ناوی هێنانە پێشەوەی دەموچاوی نوێ و گەنجەوە حکومەت بکاتە بارەگایەکی سەرەکیی دەستگای پاراستن، نەک ئەوەی دەستگای پاراستن بەشێک بێت لە حکومەتی هەرێم. ئەو ناوانەی، کە دزەیانکردووەتە ناو دەستگاکانی ڕاگەیاندنەوە و پارتیی دەیەوێت بیانکات بە وەزیر، لە خرابترین ئەو دەموچاوە ئەمنییانەن، کە ساڵانێکی زۆرە سەرچاوەی بەرهەمهێنانی شێرپەنجەی ئاسایشین لە هەرێمدا. لە دەست و پێوەندە هەرە دڵسۆزەکانی مەسروور بارزانین. ئەگەر بێت و نێچیرڤان بارزانیی ڕۆڵی لە دانانی وەزیرەکاندا سفر بێت، ئەوە بێگومان کابینەی نۆهەمی حکومەتی هەرێم بێ سێ و دوو لێکردن دەبێتە نێچیرێکی دەستەمۆی دەستگای پاراستن و هەر چشتێکیش بەم فلتەرە ناشیرینەدا تێنەپەڕێت، ئەوە بێگومان نە جێبەجێدەبێت و نە دەبێتە بەشێک لە ئەجێندای حکومەتی هەرێم.\nیەکێتیی کێ دەنێرێت بۆ حکومەت؟\nنەخۆشیی یەکێتیی بۆ ناردنی کاندیدەکانی بۆ حکومەتی هەرێم لە هیی پارتیی کەمتر نیە. ڕاستە ئەو کەسانەی، کە یەکێتیی پێشنیازی کردوون، بەشێک نین لە دەموچاوە ئەمنییەکانی ناو ئەم حیزبە، بەڵکو دابەشبوون بەسەر باڵە زۆر و زەوەندەکانی یەکێتییدا. تا وای لێهاتووە، کە هەر ئەندامێکی مەکتەبی سیاسیی دەیەوێت خۆی یان کوڕەکەی، یان کەسێکی نزیکی بکاتە وەزیر، تەنانەت باس لەوە دەکرێت، کە پۆستەکانی حکومەتی هەرێم تەنها بە ئەندامانی مەکتەبی سیاسیی و سەرکردایەتیی پڕبکاتەوە. ئەگەر بێت و یەکێتیی ئەم کارە هەڵەیە بکات، ئەوە ناتوانێت ئەو دروشمەی خۆی، کە بەرزیکردووەتەوەو دەڵێت (دەمانەوێت هاوبەشی ڕاستەقینە بین) نایەتەدی، بەڵکو دەبێتە حکومەتی پاراستنی بەرژەوەندیی بنەماڵە دیاریکراوەکانی ناو مەکتەبی سیاسیی. بۆیە پێویستە یەکێتیی بوێریی ئەوەی تێدا بێت، کە کاندیدەکانی لانی کەم بۆ پۆستە وەزارییەکان کەسانی خاوەن ئەزموون و تەکنۆکرات بن و ئەرکی سەر شانی مەکتەبی سیاسییە، کە پشتیوانیی لەم مۆدێلی کاندیدکردنە بکات.\nگۆڕان کێ دەنێرێت بۆ حکومەت؟\nگۆڕان لایەنی سێهەمی سەرەکیی پێکهێنانی حکومەتە. بە هەموو پێوەرەکان دەبێت ئەم حیزبە لە دووانەکەی تر باشتر بێت و کاندیدەکانی بۆ حکومەت لەسەر بنەمای ئەو پرەنسیپە سیاسییانە بێت، کە بزوتنەوەکەی لەسەر دامەزراوە. بەتایبەتیی گۆڕان پێویستی بەوەیە، کە لە پێناو گێڕانەوەی شکۆی خۆی و لانی کەم وەڵامێکی تەندروستی بەرەی ناڕازیی ناو حیزبەکەی بداتەوە و جەماوەرەکەی ئاشتبکاتەوە، پێویستە پشتنەبەستێت بە بنەمای کلاسیکیی بۆ کاندیدکردن، چونکە دەنگۆی ئەوە هەیە، کە ئەم حیزبەش وەک ئەوانی تر تەنها دەموچاوە تەقلیدییە کۆنەکان بۆ پۆستە وەزارییەکان کاندیدبکاتەوە، ئەوانەی، کە لەناو گۆڕاندا پێیاندەگوترێت (یەکێتییە کۆنەکان). ئەگەر بێت و گۆڕان ئەم هەڵەیە بکات، گومانی تێدا نییە، کە دۆخی ناوخۆی حیزبەکە و ئاستی جەماوەرییەکەی بەرەو داتەپینی گەورە دەڕوات.\nئەمڕۆ بارزانی داوایەكی تایبەتی لە رێكخستنەكانی كردووە\nدوای سێکسکردن لەگەڵ ٢٣ نەخۆش دادگا لێرسینەوە لەگەڵ پزیشکێک دەکات\nبەرپرسێكی دەستلەكار كێشاوەی گۆڕان نەوشیروان مستەفا تۆمەتبار دەكات


قژ ڕووتانەوەی ناوچەیی - ویکیپیدیا، ئینسایکڵۆپیدیای ئازاد\nقژ ڕووتانەوەی ناوچەیی\nقژ رووتانەوەی ناوچەیی (بە ئینگلیزی : Alopecia areata) هەروەها ناسراوە بە Spot baldness هەروەها بە دەردەڕێویش ناوی دەهێنن بریتیە لە نەخۆشیەک کە موو دەست بە وەرین دەکات لە هەندێ یان لە هەموو باشەکانی جەستەو سەر ، ئەم موو وەرینە بە زۆری لە پێستی سەر رودەدات کە قەبارەکەی بە هێندەی دراوێکی کانزایی دەبێ. قژ رووتانەوەی ناوچەیی تووشی٠،١ – ٠،٢ ی مرۆڤ دەبێت ، ئەم نەخۆشییە بە زۆری لە تەمەنی منداڵی یان هەرزەکار یان تەمەنی ٢٠-٣٠ ساڵی دەردەکەوێت بەڵام لەهەموو تەمەنەکان مرۆڤ بۆی هەیە تووشبێت ، وە رێژەی توشبووان لە نێرو مێ هاوسەنگە .لە ژمارەیەکی کەمی نەخۆشەکان ئەگەری هەیە ڕووتانەوەکە هەموو پێستی سەر یان لەش بگرێتەوەولەوانەیە وەرینەکە هەمێشەیی بێ و مووی تازە گەشەنەکاتەوە ، هەرچەندە باری تەندروستی کەسی توشبوو بەنەخۆشی قژ ڕووتانەوەی ناوچەیی جێگیرەو ئەم نەخۆشی یە نابێتە هۆی مردنی نەخۆش بەڵام ئەگەری تێکچوونی باری دەروونی هەیە و لەوانەیە نەخۆش تووشی خەمۆکی بێت. باوەڕ وایە کە هۆکاری ئەم نەخۆشی یە تێکچوونی بەرگری خۆیی بێت تێکچوونەکەش لە سەلکی موو ڕوودەدات ، هۆکارێکی تری تووشبوون بە قژ ڕووتانەوەی ناوچەیی هەبوونی نەخۆشی یە کەیە لە ناو خێزان وە لە نێوان دووانە هاوشێوەکان ئەگەر یەکێکیان تووشی ئەم نەخۆشی یە بووئەوەی تریان ٥٠٪ ئەگەری تووشبوونی هەیە .تاکوو ئێستا هیچ چارەسەرێکی ئەم ڕووتانەوەیە نەدۆزراوەتەوە بەڵام هەوڵدراوە بەخێراکردنی هاتنەوەی مووەکە ئەوەش بەوەرگرتنی چارەسەر و خۆپاراستن لە سەرما هەروەها لە گەرمی هەتاو بە بەکارهێنانی دژەخۆر ، کڵاو یان چاویلکە ئەگەر موو وەرینەکە لە برژانگ بێت .لە هەندێ کەسی تووشبوو بەم نەخۆشیە مووەکە دووبارە دێتەوە و جارێکی تر تووش نابێتەوە ، ئەو کەسانەی کە هەموو مووی لەشیان دەرووتێتەوە ئەگەری دووبارە هاتنەوەی مووەکەی لە ١٥٪ کەمترە.\nدیاریکردنی نەخۆشی قژ رووتانەوەی ناوچەییدەستکاری\nئەو هۆکارانەی کەماوەی نەخۆشیەکە درێژتر دەکەندەستکاری\nئەو کەسانەی ئەگەری تووشبوونیان بەم نەخۆشیە زیاترەدەستکاری\n^ "وەشانی ئەرشیڤکراو". Archived from the original on ٢٣ی ئابی ٢٠١٤. Retrieved ٣٠ی حوزەیرانی ٢٠٢١. Check date values in: |access-date=, |ڕێکەوتی ئەرشیڤ= (help) Archived ٢٣ی ئابی ٢٠١٤, لە وەیبەک مەشین.\nوەرگیراو لە «https://ckb.wikipedia.org/w/index.php?title=قژ_ڕووتانەوەی_ناوچەیی&oldid=848502»\nدواجار لە ٢٠:٣٤ی ٢٨ی ئەیلوولی ٢٠٢١ دەستکاری کراوە\nئەم پەڕەیە دواجار لە ٢٠:٣٤ی ٢٨ی ئەیلوولی ٢٠٢١ نوێ کراوەتەوە.


كچان شوێنى هه‌ستیاریان تاتۆ ده‌كه‌ن\nله هه‌ولێر سه‌نته‌ره‌كانى تاتۆ و جوانكارى جمه‌یان دێت\nله شارى هه‌ولێر چه‌ندان سه‌نته‌ر و ناوه‌ندى جوانكارى سه‌رقاڵى دروستكردنى تاتۆن و ژماره‌یه‌كى زۆر له كچان و كوڕان به‌مه‌به‌ستى دروستكردنى تاتۆى جۆراوجۆر، روو له‌و سه‌نته‌رانه ده‌كه‌ن، ئێسته خواست له‌سه‌ر تاتۆ له هه‌رێمى كوردستاندا هه‌ڵكشاوه و پزیشكانیش هۆشدارى له زیانه‌كانى ده‌ده‌ن.\nنه‌سرین یاوه‌رى ته‌مه‌ن 23 ساڵ و خه‌ڵكى رۆژهه‌ڵاتى كوردستان، ئه‌و خاوه‌نى یه‌كێك له سه‌نته‌ره‌كانى تاتۆیه له شارى هه‌ولێر و باس له خواستى گه‌نجان بۆ دروستكردنى تاتۆ له‌سه‌ر جه‌سته‌یان ده‌كات.\nیاوه‌رى به "وشه" ده‌ڵێ، "دروستكردنى تاتۆ كولتوورێكه، گه‌نجان بۆ جوانكارى و به‌خشینى چێژێك تاتۆ ده‌كه‌ن".\nیاوه‌رى باس له‌وه ده‌كات به‌هۆى ئه‌وه‌ى نه‌خشه‌سازى سه‌ر جه‌سته كاتى ده‌وێت، بۆیه له ڕۆژێكدا ده‌توانن تاتۆ بۆ ته‌نیا چوار تا پێنج كه‌س بكه‌ن و نرخى هه‌ر تاتۆیه‌ك له نێوان 100 تا 300 دۆلار ده‌بێت.\nئه‌و ده‌ڵێ، "كه‌م كه‌س هه‌یه له تاتۆكردن په‌شیمان ببێته‌وه، به‌ڵام هه‌ندێك له‌وانه‌ى پێشتر تاتۆیه‌كیان كردووه، دووباره دێنه‌وه بۆ گۆڕینى جۆر و نه‌خشه‌ى تاتۆكه‌یان، ئێمه‌ش به مه‌رهه‌م و ماده‌ى تایبه‌ت تاتۆ كۆنه‌كه بزر ده‌كه‌ین".\nكچان و كوڕان هاوشێوه‌ى یه‌كتر روو له سه‌نته‌ره‌كانى تاتۆ ده‌كه‌ن، هه‌ریه‌ك له‌وان شوێنێكى جه‌سته‌ى تاتۆ ده‌كات، پشت یان سنگ یان قۆڵ و باسك یان هه‌ندێك شوێنى هه‌ستیار له‌لاى كچه‌كان وه‌ك خاوه‌ن سه‌نته‌ره‌كه‌ى تاتۆ ئاماژه‌ى بۆ ده‌كات.\nئه‌و ده‌ڵێ، "هه‌ندێك له ژنان شوێنى هه‌ستیاریان تاتۆ ده‌كه‌ن، بۆ ئه‌وه‌ى ئاره‌زووى هاوسه‌ره‌كانیان بجووڵێنن".\nهێرۆ عزه‌دین كچێكى ته‌مه‌نى 21 ساڵه و له سه‌نته‌ره‌كه‌ى یاوه‌رى خه‌ریكى تاتۆیه، ئه‌و به "وشه" ده‌ڵێ، "تاتۆ شتێكى جوانه و به‌شێكه له ئێكسسواراتى ئافره‌ت"، ئه‌و كه ده‌ست و ملى به دوو تاتۆ نه‌خشاندووه، ده‌ڵێ، "تاتۆ چێژ به به‌رامبه‌ریش ده‌به‌خشێت".\nیه‌كێكى تر له‌و ئافره‌تانه‌ى له سه‌نته‌ره‌كه‌دا تاتۆى بۆ دروست ده‌كرێت، ده‌ڵێ "له‌سه‌ر خواستى ده‌ستگیرانه‌كه‌م تاتۆ دروست ده‌كه‌م و ئه‌وه‌ش چێژى پێ ده‌به‌خشێت، ئه‌و به‌لایه‌وه جوانه و منیش دڵم پێى خۆش ده‌بێت".\nكچه‌كان زیاتر له‌و سه‌نته‌رانه تاتۆ له‌سه‌ر جه‌سته‌یان ده‌كه‌ن كه خاوه‌نه‌كه‌ى ژنه و كه‌متر روو له‌و سه‌نته‌رانه ده‌كه‌ن كه له‌لایه‌ن پیاوانه‌وه به‌ڕێوه ده‌برێت.\nتوانا عه‌لى خاوه‌ن سه‌نته‌رى تاتۆ له هه‌ولێر بۆ "وشه" ده‌ڵێ، "زیاتر كوڕان روو له‌لاى ئێمه ده‌كه‌ن، رۆژانه تاتۆ بۆ پێنج تا حه‌وت كه‌س ده‌كه‌ین. هه‌ندێك جاریش كچان سه‌ردانمان ده‌كه‌ن، به‌ڵام ئه‌وان زیاتر حه‌زیان به دروستكردنى ئه‌ستێره و نه‌خشى ناسك هه‌یه".\nئه‌و له‌باره‌ى مۆڵه‌تى كاركردنیانه‌وه ده‌ڵێ، "ئێمه مۆڵه‌تمان له وه‌زاره‌تى ته‌ندروستى وه‌رگرتووه".\n"زۆرجار له كوردستان تاتۆكردن به‌مه‌به‌ستی سه‌رنجڕاكێشانی به‌رامبه‌ر به‌كار دێت، به‌تایبه‌ت له‌ناو كچان و كوڕانیش زۆرجار بۆ جۆرێك له خۆده‌رخستن و خۆنیشاندان به‌كار دێت، به‌مه‌به‌ستی جیاواز ده‌ركه‌وتن له‌ناو كه‌سانی تردا"، له‌تیف حوسێن توێژه‌ری كۆمه‌ڵایه‌تی واى گوت.\nد. ئازاد مه‌نتك پسپۆڕى هه‌ناو و دڵ بۆ "وشه"ى روون كرده‌وه، ده‌زگه‌ى خۆراك و ده‌رمانى ئه‌مه‌ریكى زیاتر له 50 جۆر ره‌نگى بۆ تاتۆ تاقی كردووه‌ته‌وه كه بۆ به‌كارهێنانى ده‌ره‌كى و سه‌ر پێست مه‌ترسییان نییه.\nئه‌و ده‌ڵێ، "گرنگترین ئه‌و كێشه و نه‌خۆشییانه‌ی له ئه‌نجامی تاتۆكردن دروست ده‌بێت، بریتیین له: تێكچوونی پێكهاته‌ی پێست و دروستبوونی گرێ، تووشبوون و بڵاوبوونه‌وه‌ی نه‌خۆشییه گوازراوه‌كان وه‌ك ئایدز و هه‌وكردنی ڤایرۆسی جگه‌ر له جۆری Bو C ، هه‌روه‌ها له كاتی ئه‌نجامدانی پشكنینی تیشكی له‌ره‌له‌ری موگناتیسی، ده‌بێته هۆی ئه‌ستووری و سووتانی شوینی تاتۆكه، له‌به‌رئه‌وه‌ی مه‌ره‌كه‌بی تاتۆ چه‌ند كانزایه‌ك له پێكهاته‌كه‌یه‌ندا هه‌یه و له‌گه‌ل ئه‌و شه‌پۆله موگناتیسییانه‌ی تیشكه‌كه كارلێك ده‌كه‌ن".\nپێ ده‌چێت حاڵه‌ته هه‌ره مه‌ترسیداره‌كه تووشبوون به ڤایرۆسى جگه‌ر بێت كه به‌گوته‌ى ئه‌و پزیشكه پسپۆڕه، به‌رێژه‌ى 25%ى تووشبووانى ڤایرۆسى جگه‌ر، نه‌خۆشییه‌كه‌یان بۆ درێژخایه‌ن ده‌گۆڕێت و به‌رێژه‌ى 20%ى هه‌ڵگرانى ڤایرۆسه‌كه تووشى "به مۆمبوونى جگه‌ر" و "شێرپه‌نجه‌ى جگه‌ر" ده‌بنه‌وه.\nله كانوونى یه‌كه‌مى 2013دا، وه‌زاره‌تى ته‌ندروستى عێراق و هه‌رێمى كوردستان بڕیاریان له‌سه‌ر قه‌ده‌غه‌كردنى سه‌نته‌ره‌كانى تاتۆ و كوتان و كه‌ڵه‌شاخ ده‌ركرد، به‌هۆى ئه‌وه‌ى مه‌ترسى له‌سه‌ر سه‌لامه‌تیى خه‌ڵك دروست ده‌كه‌ن، به‌ڵام وه‌ك ده‌رده‌كه‌وێت بڕیاره‌كه وه‌ك خۆى جێبه‌جێ نه‌كراوه.\nزیاد عوسمان یاریده‌ده‌ری پاراستنی ته‌ندروستی له به‌ڕێوه‌به‌رایه‌تی كاروباری پاراستنی ته‌ندروستیی هه‌ولێر بۆ "وشه "ی دووپات كرده‌وه، "له‌لایه‌ن به‌ڕێوه‌به‌رایه‌تییه‌كه‌مان مۆڵه‌ت به هیچ سه‌نته‌ریك به ناوی تاتۆ نه‌دراوه، سه‌نته‌ری تاتۆ له ئێسته‌دا نییه و ته‌نیا سه‌نته‌ری جوانكاریمان هه‌یه كه به‌سه‌رپه‌رشتی پزیشكی پێست به‌ڕێوه ده‌برێن".\nزیاتر ده‌ڵێ، "هه‌ر كه‌سێك سه‌نته‌ری تایبه‌ت به تاتۆ بكاته‌وه، ده‌بێ مۆڵه‌تى له سه‌ندیكاى پزیشكان پێ درابێت و پزیشكى پێست سه‌رپه‌رشتى بكات، هه‌رچه‌ند پێشتر بڕیارى قه‌ده‌غه‌كردنیان درابوو، به‌ڵام بووه هۆى خراپى و كاركردنى بێ مۆڵه‌ت و ناته‌ندروستى شوێنه‌كان"، ئه‌وه‌ش وه‌ك ئاماژه‌یه‌ك بۆ هه‌ڵوه‌شاندنه‌وه‌ى بڕیارى قه‌ده‌غه‌كردنه‌كه.\nوشه/ هه‌ولێر- سه‌روین شێخانى\nئه‌م بابه‌ته 103577 جار خوێنراوه‌ته‌وه


جـەنـگ – KurdSubtitle\nIMDb: 6.4 2013 102 min 6 views\nIMDb: 7.7 2011 137 min 43 views\nلە جەنگی جیهانی دووەمەوە، سەربازێکی کۆری( جانگ دۆنگ-گیون) لەگەڵ سەربازێکی ژاپۆنی (جۆو ئۆداگیری) بەیەکەوە بەڕێ دەکەون بۆ جەنگ، لە دژی سەربازانی سوپای سۆڤیەت.\nئەکشنجـەنـگدرامـاصینی و کۆری\nIMDb: 7.2 2007 120 min 260 views\nIMDb: 8.1 2005 98 min 789 views\nIMDb: 8.6 1998 169 min 1666 views\nباس لە گروپێک لە سەربازانی ئەمریکی دەکات کە لە میانەی جەنگی جیهانی دووەم سەرکێشیەکی مەترسیدار دەکەن لە پێناو گێڕانەوەی سەربازێک بۆ نیشتیمان کە براکانی لە جەنگدا لە دەست داوە\nIMDb: 8.4 2019 119 min 1544 views\nلەماوەی جەنگی جیهانی یەکەم، دوو سەربازی بەریتانی عەریف سکۆفیڵد و عەریف بلەیك، ئەرکێکی مەحاڵیان پێدەدرێت کە لەپێشبڕکێی کاتدایە و دەبێت بە ناوچەی دوژمندا تێپەڕن و نامەیەك بگەیەنن کە دەکرێت گیانی ١٦٠٠ هاوڕێیان ڕزگار بکات کە برای بلەیکیشی تێدایە\nIMDb: 8.9 1993 195 min 716 views\nIMDb: 5.3 2017 90 min 1495 views\nلە کۆتا ڕۆژەکانی جەنگی جیهانی یەکەمدا تیمێک لە سەرباز دەچنە ناو پەناگەکانی هێزە ئەڵمانیەکانەوە کە چۆڵکراوە ،کە گومان دەکرێت شتێک هەبێت لە لەناو پەناگەکەدا\nIMDb: 7.6 1998 88 min 774 views\nکچێکی بچووک لەپێناو ڕزگارکردنی باوکی لەمردن لەنێو سوپادا، دەچێتە شوێنی و دەبێتە یەکێک لە پاڵەوانەکانی چین لەم ئەرکەدا\nIMDb: 6.0 2017 126 min 1821 views\nکاتێک ئەفسەری باڵا لینگ فانگ دور ئەخرێتەوە لە پۆستەکەی ئەنێردرێت بۆ ئەفریقا، لەبەر بردنی ژیانێکی خۆشە بەڵام گروپە چەکدارە یاخیبوەکانی ئەفریقا شۆڕش ئەکەن خەڵکی ئەکوژن لە نێویشیان هاوڵاتی چینی بۆیە لینگ فانگ....\nئەکشنجـەنـگدرامـاصینی و کۆریهـەسـت بـزوێـن\nIMDb: 5.4 2015 90 min 1932 views\nئەفسەرێکی کارامەی چینی ئەبێت ڕوبەڕوی باندێکی تاوانبار ببێتەوە کە سنوری چین ئەبەزێنن بەمەبەستی بازرگانی کردنی نایاسایی\nئەکشنتـاوانـکـاریجـەنـگصینی و کۆریهـەسـت بـزوێـن\nIMDb: 5.4 1998 98 min 1483 views\nئالان لە کاتی ڕاکردن لە دەست کومەڵێ کەس بۆ ڕزگارکردنی ژیانی ڕوودەکاتە بنکەیەکی سەربازی مەترسیدار و ڕەوانەی ناوچەیەک دەکرێت کە تەنها مەرگ چاوەڕێی دەکات و دەبێت بجەنگێت بۆ زیندوو مانەوە\nIMDb: 6.3 2008 110 min 2869 views\nچیرۆکی خۆشەویستی دوو ژنی بوێر و توند وە شاعیرێک کە هەردووکیانی خۆش دەوێت\nIMDb: 7.2 2019 118 min 3666 views\nلە مانگی هەشتی ساڵی ۱۹٦٦ لە کێڵگەیەکی بەرهەمهێنانی لاستیکدا لە ڤێتنام بەناوی لۆنگ تان، ۱۰۸ سەربازی گەنجی بێ ئەزموونی ئوسترالی و نیوزلەندی دەجەنگن لەپێناو ژیانیان بەرامبەر ۲٥۰۰ سەربازی ڤێتنامی (لە چیرۆکی ڕاستییەوە وەرگیراوە)\nIMDb: 7.7 2005 133 min 2065 views\nIMDb: 6.4 2018 139 min 1976 views\nلە ساڵی ١٩٤٤،یەکەیەکی ئازاو چاونەترسی سەربازانی ڕووسی، ھەوڵی ڕزگاربونیان دا لە بوون بە دیلی ئەلمانیا، لە ناو تانکێکی تێکشکاو بەناوی(T-34). ئاخۆ دەبێت لەو ڕێگادا ڕووبەڕووی چی ببنەوە.


پەلاماری بەسەدان زایۆنیی بۆسەر مزگەوتی ئەقسا بەبیانووی بەڕێوەچوونی جێژنەکانی یەهود - SAHAR KURDISH (Sorani)\nپەلاماری بەسەدان زایۆنیی بۆسەر مزگەوتی ئەقسا بەبیانووی بەڕێوەچوونی جێژنەکانی یەهود\nتشرینی یه‌که‌م 09, 2019 09:17 Asia/Tehran\nبەسەدان شارۆچکە نشینی زایۆنی رۆژی سێ شەممە بەبیانووی جێژنەکانی یەهودی دەستیان کرد بە بێ ڕێزی کردن بە مزگەوتی ئەقسا.\nبەپێی ڕاپۆری ناوەندی ڕاگەیاندنی فەلەستین، هاتنی زیاتر لە٢٠٠شارۆچکە نشینی زایۆنی بەپاڵپشتیی سەربازانی رژیمی زایۆنی بۆسەر مزگەوتی ئەقسا لەکاتێکدایە کە رژیمی ئیسرائیل ڕێگەنادا نوێژخوێنانی فەلەستینی بێنەنێو مزگەوتی ئەقسا.\n"ئوری ئارئیل" وەزیری کشت و کاڵی توندڕەوی رژیمی زایۆنی و"یەهودا گلیک"ی ئەندامی توندڕەوی کنێستیش بەشداربوون لە بێ ڕێزی کردن بە مزگەوتی ئەقسا.\nبەپێی هەواڵێکی دیکە، یانەی یەخسیری فەلەستینی ڕایگەیاند: شەش کەس لە یەخسیرانی فەلەستینی بەندکراو لە گرتووخانەکانی رژیمی زایۆنی بۆ دەربڕینی ناڕەزایەتی بە گرتنە ئیداریەکان درێژەدەدەن بە مانگرتن لەخواردن.\nبەپێی ئەو ڕاپۆرە، زۆربەی ئەو گیراوانەی کە مانیان لە خواردن گرتووە، ئیسرائیلین کە بەرلەوەش بەبیانووی جۆراوجۆر گیرابوون. ژماری یەخسیرانی فەلەستینی کە بەشێوەی ئیداری و بێ تاوان گیراون، دەگاتە ٥٠٠ کەس ئەوە لەکاتێکدایە کە ژمارێک لەوان تازەلاوان.\nکوژرانی 7 لەشکەریی میسر لە ناوچەی سینا\nداوای عەریقات بۆ لێکۆڵینەوەی نێودەوڵەتیی لە بارەی شەھیدکرانی لاوە فەلەستینیەکە


د. یاد نەقشبەندی : تائێستا %25ی چاکبووانی کۆرۆنا لە سلێمانی پلازمایان بەخشیوە\nهەواڵی / 29/6/2020 98 جار بینراوە\nلەئێستادا لەسلێمانی بەشێوەیەکی بەرچاو پلازمای خوێنی چاکبووانی کۆرۆنا بۆ ئەو توشبووانە بەکاردەهێنرێت کە تەندروستییان ناجێگیرە، بەگوێرەی ئامارەکانیش تائێستا %25ی ئەو کەسانەی چاکبوونەتەوە پلازمایان بەخشیوە.\nتاوەکو ئێستا لە سنوری پارێزگای سلێمانی لە کۆی چوار هەزار و 97 توشبووی ڤایرۆسی کۆرۆنا 774 چاکبوونەوە تۆمارکراون، هەرچەندە بەرپرسانی تەندروستیی سلێمانی دەڵێن، ژمارەی چاکبووان زیاترن، بەڵام بەهۆی ئەوەی لەماڵەوەن و کە چاکدەبنەوە خۆیان تۆمار ناکەن، لە چاکبوواندا تۆمارناکرێن.\nد. یاد نەقشبەندی، وتەبێژی بەڕێوەبەرایەتی گشتیی تەندروستیی سلێمانی لە هەژماری خۆی لەتۆڕی کۆمەڵایەتی فەیسبوک نوسیویەتى:" ئێستا 186 هاووڵاتی لە شاری سلێمانی دوای چاکبوونەوەیان لە ڤایرۆسی کۆرۆنا، پلازمایان بەخشیووە".\nوتەبیژی تەندروستیی سلێمانی سوپاسی ئەو کەسانەشی کردووە و ئاماژەی بەوەکردووە: "سوپاس بۆ بەخشندەییتان".\nبەپشت بەستن بەو ژمارەیەی وتەبێژی تەندروستیی سلێمانی، واتە %25ی چاکبووان لە سلێمانی پلازمای خوێنیان بەخشیوە.\nد. هێرش سەلیم، جێگری بەڕێوەبەری گشتیی تەندروستیی سلێمانی بە ناس کوردی ڕاگەیاند: "ئەو کەسانەی چاکدەبنەوە لە ڤایرۆسەکە، پاش یەک هەفتە دەتوانن بچن پلازما ببەخشن"، بۆیە چاوەڕێدەکرێت لەگەڵ بەرزبوونەوەی ژمارەی چاکبووان، ژمارەی ئەو کەسانەشی پلازما دەبەخشن لەماوەی داهاتوودا زیاتربن.


زانكۆلاین بۆ دەرچووانی 12ی ئامادەیی كارا كرا – تۆڕی میدیایی خەڵک\n2019/09/10 - 5:14 PM\nبۆ پڕكردنەوەی فۆڕمی وەرگرتن لە زانكۆ و پەیمانگا لەلایەن دەرچووانی 12ی ئامادەییەوە، زانكۆلاین كارا كرا.\nوەزارەتی خوێندنی باڵا و توێژینەوەی زانستی حكومەتی هەرێمی كوردستان زانكۆلاین-ی كارا كرد، كە لەڕێگەیەوە دەرچووانی پۆلی 12ی ئامادەیی دەتوانن فۆڕمی وەرگرتن لە زانكۆ و پەیمانگاكان پێشكەش بكەن.\nبۆ پڕكردنەوەی فۆڕمەكە كلیك لە سایتی (regayzanko.com) بكەن.\nئەمڕۆ سێ شەممە، خەتاب ئەحمەد، بەڕێوەبەری گشتی خوێندن و پلان لە وەزارەتی خوێندنی باڵا و توێژینەوەی زانستی لەكۆنفڕانسێكی ڕۆژنامەوانیدا ڕاگەیاند، سیستەمی زانكۆلاین بۆ وەرگرتنی دەرچووانی خولی یه‌كه‌م و دووه‌مى پۆلی ۱۲ی ئامادەیی لەزانكۆ و پەیمانگاكان لەكاتژمێر ٥ی ئێوارەی ئەمڕۆوە تا كاتژمێر (١٢)ى شەوى ڕۆژى (٢٠-٩-٢٠١٩) واتە بۆ ماوەى (١٠) ڕۆژ کارا دەکرێت.\n2020/02/26 - 10:55 PM\nدانیشتووانی شاری خانەقین لە خۆپیشاندانێكیاندا مەرزی مەنزەریەیان داخست، كە بەشێكی زۆری گەشتیارانی عیراق و هەرێم لەو ڕێگەیەوە دەگەڕانەوە.\nئێوارەی ئەمڕۆ چوارشەممە 26/2/2020، دانیشتووانی شارۆچكەی خانەقین، لە خۆپیشاندانێكدا بۆ سەر مەرزی مەنزەرییەی سنووری پارێزگای دیالە، مەرزەكەیان داخست.\nدوای دەركەوتنی پەتای ڤایرۆسی كۆرۆنا لە شاری قومی كۆماری ئیسلامی ئێران، حكومەتی عیراق و هەرێمی كوردستان بڕیاری ڕاگرتنی گەشتی هاووڵاتیانیان بۆ ئێران و گەشتیارانی ئێرانی بۆ هەرێمی كوردستان ڕاگرت، ئەو هاوڵاتیانەش كە دەگەڕانەوە بۆ ماوەی 14 ڕۆژ دەخرێنە ژێر چاودێرییەوە، بەڵام لە مەرزی مەنزەرییە، بەبێ هیچ ڕێوشوێنێك گەشتیاران دەهاتنەوە ناو عیراق و هەرێمی كوردستانەوە.\nك.ج / وێستگە\n2020/02/26 - 8:53 PM\nوەزیری ناوخۆ هەرێمی كوردستان ڕایدەگەیەنێت ، حكومەت جدیە بۆ ڕووبەڕووبونەوەی ڤایرۆسی كۆرۆنا گرنگیش بە نەخۆشیەكە دەدەین دەمانەوێت بەشەفافی كارەكان بكەین، دەشڵێت،”ئەمڕۆ ئامارمان بەدەست گەیشتووە بێ پشكنین 536 هاووڵاتی لە خاڵەسنوورییەكانی عیراق هاتوونەتە ناو هەرێم”.\nڕێبەر ئەحمەد ، وەزیری ناوخۆ هەرێمی كوردستان لە كۆنفرانێكی ڕۆژنامەوانیدا ڕایگەیاند، ئێمە لەگەڵ خەڵكی خۆمان ڕاستگۆین و ئەمڕۆش هیچ حاڵەتێكی ڤایرۆسی كۆڕۆنا تۆمار نەكراوە، بۆ ئەوەی دڵەڕاوكێ نەمێنێ ڕۆژانە زانیاری و داتای نوێ دەدەینە هاووڵاتیان و بەردەوام لە كۆبوونەوەكاندا تائكید لەسەر جێ بەجێكردنی ڕێنماییەكان دەكەین، هەر كەمتەرخەمییەكیش هەبێ لە بەرپرس و لایەنی بەرپرس لە ڕووبەرووبوونەوە كۆرۆنا قەبوڵكراو نییە و دەبێت یەك تیم و یەك دەست كاربكەین.\nوتیشی ،”حكومەت جدیە بۆ ڕووبەڕووبونەوەی نەخۆشیەكە ، بۆیە وەك حكومەت گرنگیش بەنەخۆشیەكە دەدەین دەمانەوێت بەشەفافی كارەكان بكەین لەسەرجەم بوارەكان و ڕۆژانەش تیمەكان هاووڵاتیان هۆشیار بكەنەوە، بۆ ئەوەی دوور بین لە كۆرۆنا، ڕێوشوێنمان گرتۆتە بەر و حكومەتی هەرێمیش پێی وابوو حاڵەتەكان نزیكن لەهەرێم بۆیە پشوومان ڕاگەیاند”.\nڕاشیگەیاند، نامانەوێ توشی حاڵەتێك ببین گلەیی لە خۆمان بكەین و ئەوەی لەتواناماندایە ئەنجامی دەدەین ، دڵنیایش دەدەینە هاووڵاتیان كە شەفافانە مامەڵە لەگەڵ دۆخەكە دەكەین و تا ئێستا حاڵەتمان نییە و ئەوەی هەیە تەنهاگومانە.\nئاشكراشیكرد، بەشێكی زۆر لە هاووڵاتیان كە لە سنوورەكان دەگەڕێنەوە، دوای پشكنین كەرەنتینە ناكرێن، كە ئەمە پێچەوانەی بڕیارەكانی حكومەتە بۆ ڕووبەڕووبوونەوەی كۆرۆنا، هەروەها ئەمڕۆ ئامارمان بەدەست گەیشتووە بێ پشكنین هاتوون 536 هاووڵاتی لە خاڵەسنوورییەكانی عیراق هاتوونەتە ناو هەرێم، داوامان لە لایەنی بەرپرس كردووە بیاندۆزێتەوە و پشكنینیان بۆ بكرێت.\nوەزیری ناوخۆ داواشی لەو كەسانە كرد، كە هەرچی بەقاچاغ هاتۆتەوە هەرێم خۆیان بە تیمەكانی تەندروستی بناسێنن، چونكە ئێمە ژمارە و ناوی ئەوانەمان لایە، كە بە ناساسایی هاتوونەتەتەوە ناو هەرێم.


سپییكردنەوەی ددان لەماڵەوە\nمرۆڤ بەهۆكاری جیاجیا ددانی تووشی پیسبوون و زەردبوون دەبێت و بەهۆیەوە ناچاردەبێت هەویری ددانی تایبەت و سپیكەرەوەی دروستكراو بەكاربهێنێت یاخود سەردانی پزیشكی ددان بكات بۆ پاككردنەوەی ، بەڵام لەهەمانكاتدا چەند رێگایەكی ئاسان هەیە بۆ سپیكردنەوەی ددان بەشێوەیەكی سروشتی لەماڵەوە ئەوانیش بریتین لە:\n* بیكاربۆناتی سۆدیۆم (Baking Soda): بەكارهێنانی ئەم ماددەیە بژاردەیەكی باشە بۆ سپیكردنەوەی ددان و دەبێتە هۆی لەناوبردنی ئەو بەكتریایە بەهۆكاری گۆڕینی رەنگی ددان دادەنرێت و رێنوێنی دەدرێت ئەم ماددەیە سێ رۆژ زیاتر لەهەفتەیەكدا بەكار نەهێنرێت.\n* سركەی سێو: توانای سپیكردنەوەی ددانی هەیە بەهۆی ئەوەی ترشەڵۆكی (Acetic acid) ی تێدایە و توانای لەناوبردنی بەكتریای سەر ددانی هەیە و رێنوێنی دەدرێت ئەم سركەیە بەئاو روون بكرێتەوە و بۆماوەی چەند خولەكێك غەرغەرەی پێ بكرێت و دواتر دەم بەئاو بشۆرێت و هەروەها نابێت زیادەڕوەی بكرێت لە بەكارهێنانی چونكە دەبێتە هۆی لەناوبردنی مینای ددان.\n* زەیت: بەرێگایەكی چالاك بۆ پاككردنەوەی ددان دادەنرێت و برێكی زۆر ترشەڵۆكی لوریكی تێدایە كە هێوركەرەوەیە و دژە هەوكردنە ،چەوركردنی ددان بەزەیت بەتایبەت زەیتی گوێزی هیندی دەبێتە هۆی لەناوبردنی بەكتریا و شیكردنەوەی ماددە زیان بەخشەكان.\n* خەڵوز: ئەم ماددەیە توانای هەڵمژینی زۆرە و دەبێتە هۆی شیكردنەوەی ئەو ماددانەی دەبنە هۆی گۆڕینی رەنگی ددان و دەكرێت بەهاڕاوەیی بخرێتە سەر فڵچە و ددانی پێ بشۆرێت و دەبێتە هۆی سپیكردنەوەی و نەهێشتنی كاریگەری جگەرەكێشان.\n* تێوكڵی میوە: بەكارهێنانی توێكڵی میوەكانی وەك پرتەقاڵ و لیمۆ و سێو و مۆز كاریگەری باشی هەیە لەسپیكردنەوەی ددان.\n* خوێ: بەكارهێنانی خوێ بۆ سپیكردنەوەی ددان رێگایەكی باوە و لەكۆنەوە ئەم شێوازە بەكارهێنراوە.


Sunday, 12.13.2020, 20:58\nلە ڕۆژی 11 / 12 / 2020 ــەوە شەڕێکی ساردی بە ناوەڕۆک گەرم لە نێوان تورکیا و ئێران دا ھەڵگیرساوە. پێشتریش بەشێوازی جۆراوجۆر ھەبووە تا دەگەینەوە سەرەتاکانی عوسمانی و سەفەوی... ئێرە سەرچاوە و ڕەگی ناکۆکییەکانی نێوان ئەم دوو دەوڵەتەیە...\nئەوەی جێی سەرنجە لەم سووکە شەڕەی ئێستا، خوێندنەوەی بەیتە شیعرێکە لە لایەن « ئەردۆغان» لەکاتی بەشداری ئاھەنگەکانی سەرکەوتنی ئازەربایجان بەسەر ئەرمینیادا لە شەڕەکانی ئەم دواییەی نێوانیاندا.\n"ئاراسیان جیا کردەوە و بە زیخ و لم پڕیان کردەوە.\nمن لە تۆ جیا نەدەبوومەوە، بە زۆر جیایان کردینەوە.\nئەی لاچین و وەی لاچین، هەموو گیان و دڵی من لاچین."\nئەم بەیتە شیعرە بە خێرایی ئاگری بەردایە نێو ھەست و سۆزی نەتەوەیی و ئێرانچێتی سەرلەبەری ئێران بەتایبەت بەرپرسە گەورەکان، لە نێوانیان دا « محەمەد جەواد زەریفی» وەزیری دەرەوەی ئێران. زەریفی گورجوگۆڵانە لە تویتەرێکدا دەنووسێ:\n« بە ئەردۆغانیان نەگوتبوو ئەو شیعرەی کە لە باکۆ بە هەڵە خوێندیەوە، پەیوەندیی بە جیاکردنەوەی زۆرەملێی ناوچەکانی باکووری ئاراسەوە هەیە لە وڵاتی ئێرانی دایکیان. ئاخۆ ئەو نەیزانیوە دژ بە دەسەڵاتی نیشتمانیی ئازەربایجان قسەی کردووە؟ هیچ کەس ناتوانێت لەبارەی ئازەربایجانی خۆشەویستی ئێمەوە قسە بکات."\nئێران سەفیری تورکیا بانگ دەکات، گلەیی و گازندەیی خۆیانی پێڕادەگەیەنێ..\nڕۆژنامە ئێرانییەکان بۆ رۆژی دوایی ھێرشی زۆر دەکەنە سەر ئەردۆغان .. تورکیا سەفیری ئێران بانگ دەکات و گلەیی خۆیانی بۆ بەیان دەکات.\nشەڕە ھێرشی ڕاگەیاندنی ھەر بەردەوامە و ئێرانییەکان بەم کۆمەڵە پەیامە ھەستی خۆیان سەبارەت بەو ڕووداوە دەردەبڕن:\n+ موجتەبا زوننوری، سەرۆکی کۆمیسیۆنی ئاسایشی نیشتمانیی پەرلەمانی ئێران لە تویتێکدا داوا لە ئەردۆغان دەکات کە داوای لێبوردن لە خەڵکی ئێران بکات و دەنووسێت: "ئەگەر ئەردۆغان لە تاقیکردنەوەکانی ئەدەبیات و جوگرافیا و مێژوودا دەرچووبایە، دەیزانی ئەو شیعرە لە شینی جیابوونەوەی ئاراس لە نیشتمانی خۆیدا نووسراوە".\n+ عەلی ئەسغەر خانی، پەرلەمانتارێکی دیکەی ئێران لەگەڵ وێنەی لە سێدارەدانی سەدام حوسێندا دەنووسێت: "بەڕێز ئەردۆغان، ئەوە چارەنووسی دوایین کەس بووە کە ویستوویەتی دەستدرێژی بکاتە سەر خاکی ئێمە."\n+ نوێنەرانی عەلی خامنەییش کە پێشتر لە شەڕی ئازەربایجان و ئەرمینیا پشتی ئازەربایجانیان گرتبوو، دوای ماوەیەک بێدەنگیی خۆیان شکاند و داوایان لە ئەردۆغان کرد پێگەی خۆی بزانێت.\nکاردانەوەکانی پەرلەمانتارانی ئێران بوونە هۆی بانگهێشتی باڵیۆزی ئەو وڵاتە لە تورکیا و کاردانەوەی لە میدیاکانی تورکیادا.\nبەڕێزان... لە بارودۆخی ئێستای ڕۆژھەڵاتی ناوین دا، ھیچ دەوڵەتێک نییە، ھێندەی «تورکیا و ئێران» باری ناوچەکەیان تێک دابێت و بووبێتنە مایەی کێشە و شەڕ و ئاژاوەنانەوە و نائارامی... ھەردوو دەوڵەت خەونی پرۆژەی رادیکالی ئیسلامی و ھیلالی شیعەگەرێتیان ھەیە...\nبەیتە شیعرێ ئاوا ئاگری تێبەرداون.. لە کاتێکدا ھەردووک داگیرکەری کوردستان و چەند نیشتمانێکی ترن..\nمن ئەمە وەک نموونەیەکی ساکار بۆ سەرکردە و بنکردە، سیاسی و نا سیاسی و ڕۆشنبیر و تاریک بیر و... خوێنەوار و ڕەشۆکی کورد دێنمەوە،\nکە بزانن ئەوان!!، لە چ وێستگەیەکی بیرکردنەوە و خەیاڵ و خەون و ئاواتدان و ئێمەش خەریکی چین؟!...\nگەر تاکە دێڕە شیعرێ ئەم بەزمەی لەسەر دروست بێت! دەبێت چ مانایەکی تر لە پشت ئەم چیرۆکەوە ھەبێت؟!...\nلای ئێمەش خاک دەفرۆشرێ! ئابڕووی نەتەوەیی پێشێل دەکرێ؟! تۆپباران دەکرێین! ھێرشمان دەکرێتە سەر! بێتاوان لە سێدارە دەدرێین! لە زیندان تووند دەکرێین! بێ ناسنامە و زمان و فەرھەنگ دەکرێین! بە تورک و فارس و عەرەب دەکرێین! بە ھەزاران شێوە و شێواز لە کوردبوونمان دەخەن!...\nکەچی دەبینە برای ئەوان، خزمەتکاری ئەوان! سیخوڕ و خەفێ ئەوان، جاش و قروچی و فورسانی ئەوان! ئەوە بوونە حەشدی وەحشیشی ھاتە سەر!\nسەرکردەکانمان قومارمان پێوە دەکەن! نیشتمان ھەراج دەکەن!\nلە باشوور لەسایەی دەسەڵاتی کوردیدا ، ھەرچی سیاسەت و ڕەفتاری نێگەتیڤە دەرھەقمان جێبەجێ دەکرێ و مەردێک! جوامێرێک! نییە ورتەیەک بکات!؟...\nھەموو سەرمەستی گەمەیەکن، تۆپ و پلانی یاری و دادوەر ھی ئەوانی دوژمنە، تەنیا یاریزانان و وگۆڕەپانەکە ھی ئێمەیە.\nئێمەش وا تێک بەربووین، بەس گۆڵ لە خۆمان دەکەین و تەنانەت شاباشی ئەوانیشمان پێ حەڵاڵ نابێت....!!!\nبەڕاستی لەمە کارەساتتر نەبووە و نییە!\nئەم نەتەوەیە تا کەی بەرژەوەندییەکانی خۆی لەبەرچاو ناگرێ و ڕاستەشەقامی گەیشتن بە ئاواتەکانی دیاری ناکات!


ژنان لە ناو شورشی نوێی کورد دا\nپێنج شەممە, 07. 3. 2013\tسمکۆ بێکەس\nله د‌وای کۆماری کوردستان ودەست پێ کردنەوەی شۆرشی نوێ ژنانیش وەک پیاوان رۆڵیکی گرینگیان بینیوە لە ناو ریزەکانی پێشمه‌رگه‌دا و هه ر ده‌م هه‌نگاویان بۆ ئازادی و یه‌کسانی هه‌ڵهێناوه.\nبە درێژایی شورشەکانی گەڵی کورد لە سەرتاسەری کوردستانی دابەش کراو داو لە هەموو ئەو وڵاتانەی کە کوردی لێ دەژی زۆرن ئەو ژنە کوردانەی کە بەشی زۆری تەمەنیان لە پێناو خەبات و شورشی ئازادی خوازانەی گەلی کورد تەرخان کردووە یان ئەو ژنانەی کە لە شورش دا چەک لە شان هاوشانی پیاوان لە مەیدانی بەرخودان لە سەنگەری بەربەرەکانی لە گەڵ دوژمنی داگیر کەری کوردستان دا بوون و هەن ،تەنانەت لەو رێگەش دا زۆرن ئەوانەی کە گیانی خۆیان فیدایی ئازادی گەلەکەیان کردووە.\nنابێ ئەو شیرە ژنانە لە بیر بکەین کە هەموو کات پاڵ پشتی پیاوەکانیان بوون و تا ببنە ورەو وزە بۆ خەبات و خۆراگری و ئەو ژنانەش کە هەموو کات لە خزمەتی گەل و نیشتمان دا ئامادەی هەموو کار و ئەرکێکی شورش بوون کە پێ یان سپێردرابێت\nناکرێ رٶڵی ئەو دایکانە هیچ کات لە بیر بکرێ کە رٶڵە کانیان پێش کەش بە بارەگای خەبات لە پێناو ئازادی دا کردووە و لەو رێگەش دا کەم نین ئەو دایکانەی جگەر گوشەکانیان هەر لەو رێگەو رێبازەدا شەهید بوون\nبۆیە ژنی کورد هەردەم بە هەست بە بەرپرسایەتی کردن لە بەرامبەر روداوەکان دا هەڵوێستی گرینگی هەبووە و لە مەیدانی تێکوشان دا هەموو کات شان بە شانی پیاوان لە هەموو بوارەکانی ژیان دا و یەکێک لەوان لە ناو شورش دا ئامادە بوون\nلەم سەردەم و سەدەیە دا کە سەردەمی تەکنولوژیا و زانستە ژنانیش وێرای پیاوان لە هەموو بوارەکان دا بەرەو پێشکەوتن دەچن و زۆرن ئەو ژنانەی کە هەر ئیستا لەم سەردەمەدا پەرلەمانتاریکی بە توانان، یان دیپلوماتکاریکی شارەزا و یان سیاسەتمەدارێکی سیاسی زان و هەروەها نوسەرێکی قەڵەم رەنگینن\nزۆرن ئەوژنانەی کە تیکوشەرێکی گرینگی ناو شورشن لە بوارە جیاکان داو هەر ئیستاش لە ناو ریزەکانی شورش دا شان بە شانی پیاوان درێژەدەری خەباتن و لە پێناو یەکسانی و مافەکانی ژنان دا تێدەکوشن و بۆ رزگاری نەتەوە ی کورد هەر دەم ئامادەی گیان بەخت کردن و قوربانی دانن\nبواری راگەیاندن و میدیا کە ئێستارۆلێکی گرینگی هەیە لە خەباتی گەلی کورد دا ژنان بە تایبەت لەو بوارەدا زۆر چالاکن چونکە راگەیاندن وایی کردووە کە دەنگی کورد لە هەموو ماڵێکی کورد و غەیری کورد دا بوونی هە بێت و لە هەواڵ و زانیاری یەکانی کوردستان و جیهان ئاگادارن بن\nهەر چەندژنان لە لایەن رژیمە داگیر کەرەکانی کوردستان بەرەورووی توندترین سزا و هەرەشەی کوشتن بونەتەوە و به هه‌زاران ژنی ئازادی خواز له زیندانه‌کاندا توند کراون یان زینده به چاڵ کران و بە هەزارانیش دەست درێژیان کرایه سه‌ر و له سێداره دران بەڵام ورەی شورشگیری ژنان هەرگیز کەمی نەکردووە و ئیمانیان بە خەبات و سەرکەوتن هەموو کات زیاتر بووە\nبۆیە دەبێ ژنان بە هەست بە مەسئولیەت کردن هەر لەو مەیدان دا و بە شێوەی جوراو جورو چرتر درێژە بەو خەباتە گرینگەکەیان بدەن لە پێناو بە دەست هێنانی مافی زیاتر بۆ ژنانی کورد و لەم خەباتە نەوەستن تا مافەکانیان هەمووی بە دیی دێ\nجێگه‌ی خۆیه‌تی به‌راستی و له دڵه‌وه چه‌پکه گولی رێزۆ و خوشه‌ویستی و سپاس بنێرین بۆ هه‌موو ئه‌و ژنانه‌ی که له ریزه‌کانی خه‌باتی گه‌لی کورد دا به‌شدار بوون بۆ هەموو ئەو ژنانەش کە بەردەوامن لە خەبات تا سەرکەوتن هه‌ر وه‌ها بۆ ئه‌و شێره ژنانه‌ی که رۆژێک له رۆژان به هه‌ر شێوه‌یه‌ک کە بۆیان کرا بێت خزمه‌تیان به خه‌باتی رزگاری خوازانه‌ی گه‌ڵی کورد کردوه\nهه‌زاران سڵاو بۆ ئه‌و ژنانه‌ی که له ڕێگه‌ی ئازادی بۆ کوردستان داگیانی خۆیان فیدا کرد\nسەرکەوتوو بێ جوڵانەوەی گەلی کورد و دەستەبەر بێت هەموو مافەکانی ژنان


دوشنبه ۲۷ آذر ۱۳۹۶ , ۲۰:۲۰:۴۵ به وقت تهران\nگزارش آکسیون اعتراضی علیه دولت ترکیه در اتاوا / مطلب بە زبان کوردی\nبەوبۆنەوە لە ١٨ی جەنیوەری ٢٠١۶ ئازادیخوازن وکۆمۆنیستەکان خۆپیشاندانێکی گەورەیان سازدا. سەرەڕای ساردی کەش وهەوای لەڕادەبەدەر کەپلەی گەرما ٢١پلە لەژێر سفرەوە بوو، بەڵام پتر لە۴٠٠ لەتینوانی ئازادی وئاشتی لەبەردەم پەرلەمانی کەنەدا، بۆماوەی پتر لە٢کاتژمێر گردبوونەوەیان ئەنجام دا. شایانی باسە ئازادیخوازان لەشارەدوورەکانی دیکەی کەنەدا، وەک تۆرنتۆ ومۆنتریال ئامادەییان هەبوو. هەروەها ڕێکخراو وپارتی چەپ وکۆمۆنیستی کەنەداییش بەشداریانکرد. ئەندام وهەوادارانی پارتەکۆمۆنیستەکانی ئێران وتورکیا بەشێوەیەکی بەرچاو ئامادەبوون.\n١٩ی جەنیوەری ٢٠١۶


سامانی وەستا بەکر: ڕەوشت سەرچاوەیە نەک یاسا. – WTARIKURD\nسامانی وەستا بەکر: ڕەوشت سەرچاوەیە نەک یاسا.\nکاتێ سەرۆکی گەورەترین دەزگا شەرعیەکانی وڵات دەوڵەمەنترین خەڵکانی ناو کۆمەڵگەبن ئەوە ئەوە ئەگەیەنێ کە دەستپیسی و دزی لەسەرەوە بۆ خوارەوە کشاوە و ئیتر ناتوانرێ چاوەڕوانی زۆر لەو دەزگا شەرعیانە بکەی.\nهیچ شتێک وەک خۆی خراپ نیە، بەڵکو بەکاربەرەکەی خراپ بەکاری ئەهێنێ، واتە خود خۆی لەخۆیا چاکە بەڵکو بەفەرمانی بکەر ڕەوشتی باش و خراپ دیاری ئەکرێ، هەڵبەتە لە کۆمەڵگەی ئێمە لە دوای ساڵی 1991وە ئەم سەرەتا سادەیە تێکچووە یان ڕاستر بڵێین تێکدراوە.\nبێ ڕەوشت ناتوانێ دژی بەد ڕەوشتی ببێتەوە، بەڵام ئەتوانێ لە پشت بێ ڕەوشتێکەوە بێت بۆ سەرخستنی بەد ڕەوشتی، بەو جۆرەش ئەو کەسە دووجار بێ ڕەوشتە، ئەمەش جۆرێکە لەو مۆدێلەی ئێستا کاری پێئەکرێ کە بێ ڕەوشتەکان بۆ مانەوەو سەرکەوتن بەد ڕەوشتەکان ئەکەنە ڕاوێژکارو دەمڕاست.\nپەروەردەی کۆمەڵگە بەسیاسی بەڕەوشت ئەکرێت، بە سیستمی بە ڕەوشت ئەکرێت، کە سیستم و دەسەڵات خۆی بێ ڕەوشت بوو ئیتر ڕەوشتی پەروەردەیی ون ئەبێت، ئەوانە یەنە ناوەوە کە خۆپیشاندەران ئەکوژن، ڕەخنە گران ئەکوژن، شەق لەمامۆستا ئەیەن، کچی حەوت ساڵ لاقە ئەکەن، بە ئارەزوی دڵیان دزی و تاڵانی ئەکەن.\nکە ڕەوشت نەبوو ویژدان نابێت حاکم و دەسەڵاتدارەکانیش بێ ویژدان دەبن، کە ڕەوشتت نەبوو بەها نامێنێت، کە بەها نەما ژیانی شکۆمەندانە نامێنێت، سەرسەری و چەتەو شەقاوە و بێ ڕەوشت و دز دەبن بەهەموو شتێک، یاساش بۆخۆی بەشێک ئەبێت لە پارێزەری ئەو چەتانە.\nهەرێمی کوردستان نمونەیەکە لە بڵاوبوونەوەی بێ ڕەوشتی سیاسی، بێ ڕەوشتی ئابوری، بێ ڕەوشتی کۆمەڵایەتی، بێ ڕەوشتی سەربازی، بێ ڕەوشتی داد و دادوەری، بێ ڕەوشتی پەروەردەیی، بێ ڕەوشتی مێدیایی، بێ ڕەوشتی پەرلەمانی، بێ ڕەوشتی حکومەت و حکومڕانی و… هتد.\nلە سەردەمی ئەم چینە حوكمڕانەی كوردستان بێ ڕەوشتی لە ئاستێکا بەرجەستە ئەکرێ کە ڕەوشت و پێچەوانەکەیان لە کۆمەڵگە شێواندووە و بێ ڕەوشتی لە هەموو ئاستێکا پیادە ئەکەن، بۆیە لێرەوە هەندێک سەمەرە بە چەند نمونەیەک باسی ئەکەم.\nئەمان هاتن مۆدێلێك لە دوو بەرەكایەتی بڵاوكەنەوە بۆ دوورخستنەوەو دابڕانی ئەوەی كە پێی ئەوترێ زۆنی زەرد و سەوز كە ئەگەر زۆر بە ووردبین نەبی ھەستی پێناكەی كە ئەویش لە شێوازی بەكارھێنانی دەستەواژەو پیتەكانن، بۆ نمونە بەكارھێنانی پیتەكان، لە پیتی كوردی ئارامییا ھەردوو پیتی (“و” وە “وو”) بوونی ھەیە، بۆ نمونە ئەو ڕاگەیاندن و مێدیایەی سەر بە زۆنی زەردن ئەنوسن (بوو، دوو، چوو كە ئەمانە ڕەوان و ڕاستن واتە پیتی “وو” بەكارئەھێن وە ھەندێك جار زیادە ڕۆی تیائەكەن و لەبری “ڕوناك ئەنوسن ڕووناك وە لەبری سنور ئەنوسن سنوور”).\nھەرچی ئەو مێدیایەی سەر بە زۆنی سەوزن بۆ نمونە ئەنوسن (بو، دو، چو) كە ئەمە ھەڵەیەو ئەو ووشەو ڕاناوانە بە پیتی “وو” ئەنوسرێن، یان لایەكیان ئەنوسێ نموونە یان میژوو، كەچی ئەوتریان ئەنوسێ نمونە یان مێژو، كە ئەمەش سەرلێشێوانێكی زۆر بەدوای خۆیا ئەھێنێ و مناڵ و فێرخواز ئەخاتە سەر ڕێیەكی دووبەرەكی و ناراست، ئەمە لە كاتێكا كە ئەبوو كاری یەكەمی حوكمڕانی كورد لەدوای ساڵی 1991وە كاركردن بووایە بۆ زمانێكی یەكگرتوو ھاوبەش و لایەنی كەم ھەر ھیچ نەبێ زمانێكی نوسینی ھاوبەش، ئەگەرچی پێش ھاتنی ئەمان تا ئاستێك ئەو زمانی نوسینی ھاوبەشە ھەبوو كە زۆری ئەو كارەش ئەگەڕێتەوە بۆ كتێبی ئەلف و بێی كوردی مامۆستا ئیبراھیم باڵدار بەڵام ئەمان ئەوەشیان تێك و پێك شكان، مەخابن زۆرێک لە مێدیا و مێدیاکاران بێ ئەوەی سەر بەیەکێک لەم دوو زۆنەبن بەڵام بەو شێوەیە ئەنوس بە جۆرێک بارگاوی بوون دوو کەس لە یەک ڕۆژنامە بێت و دەستەواژەکان وەک یەک بەکارناهێنن و پیتەکان بەپێی مەزاجی کەسی بەکارئەهێنن!\nلەو مۆدێلی بەرێوەبردنەی كە ئۆجەلان سەرسام بووە پێی و لەدوای ماری بوچین بیرمەندی ئەمەریکی گەشەی پێیاوە ھاوسەرۆكی وەك مۆدێلێكی بەڕێوەبردنی نێوان ھەردوو ڕەگەزی مێ و نێر داڕشتووە بۆ ھاوسەنگی دابەشكردنی دەسەڵات لەنێوان دوو ڕەگەزی ھاوسەنگی پێكھێنەری كۆمەڵگە، بەشێوەیەكی دادپەروەرو ھاوسەنگ تا ئاستێك كە لە ھەموو ئەو حیزب و لایەنانەی كە نزیكن لە پارتی كرێكارانی كوردستانەوە ئەو مۆدێلە شۆڕبۆتەوە لەسەرەوەبۆ خوارەوە، لە ھەندێك شوێنیشا ئەگەر دەستەی پێكھێنەری دەزگایەكی دیاریكراو ژمارەكەی نۆ كەس بێت بۆ نمونە، ئەوا پێنچ مێ و چوار نێر ھەڵەبژێرن، مەخابن لە ھەرێمی كوردستان بۆ شكاندنی ھەندێ باڵ و ڕاگرتنی ھاوسەنگی دوو باڵیتر ئەو سیستمە بەڕێوەبردنە ھاوسەنگەیان تێك و پێك شكان و دوو ڕەگەزی نێریان بۆ ھاوسەرۆكی دەستنیشان كرد بەمەش بێ ڕەوشتییەکی زۆریان کرد بەرامبەر تێزێک لە داهێنان کە ئەکرێ لە داهاتووا وەک جۆرێک لە سیستمی بەڕێوەیردنی دەسەڵاتی کورد لە کوردستانا بناسرێ.\nعیماد عه‌لی: به‌ڕاستی ئه‌و گۆڕانه‌ی هه‌بوو به‌رده‌وام نیه.\nعوسمان عومەر: شفرە ئەو نهێنیەیە، کە دەزگا هەواڵگریەکان هەردەم بە دوایەوەن/ بەشی دووەم


چارەسەری كێشەی ئاوی گەڕەكەكانی سلێمانی كرا | PUK CENTRAL COUNCIL\nیه‌ك شه‌ممه, ئاب 13, 2017 10:47 am\nله‌په‌یامێكدا بۆ هاوڵاتیانی شاری سلێمانی، به‌ڕێوه‌به‌رایه‌تی ئاوی سلێمانی ئاگاداریان ده‌كاته‌وه له‌چاره‌سه‌ركردنی كێشه‌یه‌كی گه‌وره‌ی ئاوی ژماره‌یه‌ك له‌گه‌ڕه‌كه‌كان، به‌رپرسێكی ئه‌و به‌ڕێوه‌به‌رایه‌تیه‌ش ڕایده‌گه‌یه‌نێت، “له‌مڕۆوه ئاوی خواردنه‌وه ئاسایی ده‌بێته‌وه.\nچه‌ند ڕۆژێكه ژماره‌یه‌ك له‌گه‌ڕه‌كه‌كانی سلێمانی توشی گرفتی بێئاوی بون، هه‌رچه‌نده پێشتریش كه‌مبونه‌وه‌ی ئاوی سه‌رچاوه‌ی سه‌رچناریش ڕاگه‌یه‌نرا، تائێستا هۆكاری گرفتی ئه‌و چه‌ند گه‌ڕه‌كه ئاشكرانه‌كراوه.\nئامانج جه‌لال به‌ڕێوه‌به‌ری ڕاگه‌یاندن له‌به‌ڕێوه‌به‌رایه‌تی ئاوی سلێمانی ڕایگەیاند: ئێستا هیچ گرفتێك بۆ پێدانی ئاوی خواردنه‌وه به‌گه‌ڕه‌كانی شاری سلێمانی نه‌ماوه.\nسه‌باره‌ت به‌و گه‌ڕه‌كانه‌ش كه پێشتر گرفتیان هه‌بوه، به‌رپرسه‌كه‌ی فه‌رمانگه‌ی ئاوی سلێمانی جه‌ختیكرده‌وه، “ئه‌و گه‌ڕه‌كانه‌ش كه ماوه‌ی چه‌ند ڕۆژێك گرفتیان هه‌بوو بۆیان چاره‌سه‌ركراوه‌و به‌شێكیان شه‌وی ڕابردوو ئاویان پێدراوه‌و به‌شێكی دیكه‌شیان له‌مڕۆوه ئاوی خواردنه‌وه‌یان بۆ به‌رده‌درێته‌وه‌و چاره‌سه‌ری گرفته‌كانیان كراوه”.


سائیرون: مستەفا كازمی ناتوانێت لێپرسینەوە لەسەرە زلەكانی گەندەڵی لەعێراقدا بكات\nلۆمۆند نوێترین ئامانجی هێرشەكەی توركیا بۆ رۆژئاوا ئاشكرا دەكات\nنرخی بەنزین لە هەرێم زیاتر بەرزبووەوە\nپەتایەک لە سلێمانی بڵاوبووەتەوە و هۆشداری بە هاووڵاتیان دەدرێت\nقەرزی خانوبەرە بە چەند شێوازێک بە هاووڵاتیان دەدرێت\nبافڵ تاڵەبانی باس لە ’’کشانەوەی یەکێتی لە حکومەت’’ دەکات\nدادگای فیدراڵی لە محەمەد حەلبوسی دەپێچێتەوە\n2020.06.05 - 16:45\nپەرلەمانتارێكی هاوپەیمانی سائیرون ڕایدەگەیەنێت، مستەفا كازمی نەیتوانیوە و ناتوانێت لێپرسینەوە لەگەندەڵكارانی حزبی بكات، چونكە بەڕێکكەوتنی سیاسی پۆستەكەی وەرگرتووە.\nئەمجەد عەقابی، پەرلەمانتاری هاوپەیمانتی سائیرون لەپەرلەمانی عێراق بەمیدیاكانی وڵاتەكەی ڕاگەیاندووە، مستەفا كازمی سەرۆكوەزیران بەڕێکكەوتنی سیاسی پۆستەكەی وەرگرتووە و ناتوانێت لێپرسینەوە لەگەندەڵكارە گەورە دیاریكراوەكان بكات.\nئاماژەی بۆ ئەوەش كردووە، دەبێت سەرۆك وەزیران لەڕێگەی فراكسیۆنی گەورەی پەرلەمانیەوە كە زۆرترین كورسی پەرلەمانی بەدەستەوەیە دیاری بكرێت بۆ ئەوەی ئەو كەسەش بتوانێت لێپرسینەوە لەگەندەڵكارانی سەر بەحزبە سیاسیەكان بكات و بۆ ئەو مەبەستە ئاستەمە كازمی بتوانێت ئەو كارە بكات.\nپێشتریش پسپۆڕێكی ئەمریكی شارەزا لەكاروباری سیاسی ڕۆژهەڵاتی ناوەڕاست و عێراق ڕایگەیاند، كازمی بنكەی جەماوەری و سیاسی لەعێراقدا نیە و ڕەنگە نەتوانێت دەست بۆ هەندێك دۆسییەی هەستیاری عێراق ببات و بەسەلامەتیش لەململانێكانی نێوان ئەمریكا و ئێراندا دەربچێت.\nسائیرون: پارتی هێشتا سورە لەسەر کاندیدکردنی فوئاد حسێن بۆ پۆستی وەزارەتی دەرەوە\n2020.05.27 - 14:12\nلێدوانی نوسینگەى مستەفا کازمی دوای کۆبوونەوەى لەگەڵ نێچیرڤان بارزانی\n2020.06.20 - 18:03\nمستەفا کازمی باس لە هەوڵێک بۆ تیرۆرکردنی دەکات.. لەکوێ؟\n2020.06.12 - 08:26\nبەرهەم ساڵح و مستەفا کازمی کۆبوونەوە.. ناوەڕۆکی کۆبوونەوەکە بزانە\n2020.05.28 - 16:18\nناس كورد وردەكاری دەنگۆی دامەزراندنی حزب لەلایەن كازمییەوە بڵاودەكاتەوە\n2020.06.15 - 16:38\nدابینكردنی موچە و قەرزە دەرەكییەكان كازمی دەباتە پەرلەمان\n2020.06.08 - 14:25\nپەرلەمانتارێكی كورد: پارتی و یەكێتی هۆكاری تەواونەكردنی كابینە وەزارییەكەی كازمین\n2020.06.04 - 13:35


هونەرمەند وەلید دۆسكی بۆ زاری كرمانجی دەدوێت\nدووشەممە, 06 ئاب 2018 07:43\nدیمانە : كەلسوم شوان - سۆران\nبۆلە نزیكە ئاگادار بوون لە ڕەوشی تەندروستی هونەرمەند وەلید دۆسكی و كاروبەرنەكانی لە بواری هونەر بە پێویستمان زانی لەنزیكەوە گفتوگۆێكی تایبەت لە گەڵ هونەرمەندی ناوبراو سازبكەین كە ئاخۆ بزانیین بۆچی ئێستا ئەو هونەرمەندە بەرهەمی تازەی نییە، لە كاتێكدا ئەو هونەرمەندە خاوەن چەندین بەرهەمی گۆرانییە كە بۆ رادیۆو تیڤیەكان تۆماریكردون ، لەم دیمانەیدا باسی ئەو شاعێرەش دەكات كە هۆنراوەی بۆرواندز نووسیوەو ئەو شاعیرەی هۆنراوەكەشی نووسیووە وەك وەلید دۆسكی باسی دەكات مەرجی بۆگووتنی ئەم گۆرانییە ه ەبووە .\n*لەرەوشی تەندروستیتەوە دەست پێدەكەین و تەندروستیت چۆنە؟\nسەرەتا بەخێرهاتنتان دەكەم خۆشخاڵبووم ، ماوەیەكە تەندروستیم جێگر نییە، نەخۆشێكی درێژ خایەنم هەیە نەخۆشی شەكرە، ئەو نەخۆشیە كاری لێكردووم .\n*ئەم نەخۆشیە كاری لێكردوی لە هونەر دات ببرێت ؟\nمن بە قسەێكی هونەرمەندی رەحمەتی محەممەد عارف وەڵامت دەدەمەوە ، محەممەد عارف چووبوە حەج هاتەوە گووتیان نابێت تۆ چیتر گۆرانی بڵێت ئەویش گووتی لەسەر پشتیش بم گۆرانی هەردەڵێم.\nكەوابێ تۆش هەر گۆرانی دەڵێت؟\nپێم خۆشە و حەزم لە گۆرانییە.\nسەرەتا چۆن دەستت بەكاری هونەریكرد؟\nسەرەتا لە خەفتایەكان لەگەڵ تیپی هونەری رواندز وەك كۆرس كارمكرد دواتر لەگەڵ دامەزراندنی تیپی مۆسیقای پاشای گەورە بوومە ئەندامی دامەزرێنەرو دەستمان بەكاركرد ،\n*تۆیەكەم كەس بووی لەگەڵ تیپی پاشای گەورە گۆرانیت گووتووە ؟\nئێمە كۆمەڵێك بووین بەڵام قسمەت وابوو كەوا گۆرانییەكەی من ناوبانگی وەرگرت هەرناوی من بوو گۆرانی كۆچەرێ لەسەرئاستی عێراق لەبەر ئەو گۆرانییە داوەتكرایوون و بەشێوەیەكی باشتر تۆمارمانكرد،\n*رواندز لای تۆ چی دەگێنێت ؟\nرواندز لای من شاری جوانی و خەبات و هونەرە باوەڕبكە كەدەچمە رواندز دڵم خۆش دەبێت ، هەر لەبەر ئەوەشە بە بەردەوامی وێنەی رواندز لەپشت سەرمەوەیە ،\n*گۆرانی رواندز هۆنراوەو ئاوازی كێ یە؟\nهۆنراوەو ئاوازی گۆرانی رواندز هی مامۆستا عەبدولعزیز سلێمان زاخۆییە ، مامۆستا عەبدولعزیز لە روومادی بوو، كاتێك لەشاری رواندز راپەرینكرابوو ئەویش هەستی نیشتیمانی و نەتەوایەتی بەرزدەبێتەوە ئەو هۆنراوەییەی نووسی بەكاسیەت بۆمنی نارد نووسیی بووی بەمەرجێك وەلی دۆسكی ئەم گۆرانییە بڵێت ،\n*بۆتیپی مۆسیقای پاشای گەورەت هەڵبژارد؟\nدەكرێت بەو مانایە بلێم ئەو تیپە نازم هەڵدەگرن ، بەدڵی من كار بۆمن دەكەن ، زیاتریش رەسەنایەتی لە مۆیسقای ئەوان دایە ، لە شوێنەكانی تریش وەك دهۆك هەولێر وسلێمانی ، بەڵام ئەوەی من چۆنم بووێت ئاوا بۆ دەكەن من لە لای ئەوان تاقانەمە.\n*پەیوەندیت لەگەڵ هونەرمەندانی ئەو تیپە باش بوو ؟\nزۆر زۆر باش بوو پەیوەندیم لەگەڵ هەمووان\n*پەیوەندیت تایبەت نەبوو لەگەڵ یەكێك ؟\nبەڵێ پەیوەندی تایبەتیشم هەبوو بۆنموونە مامۆستا ئامالنج غازی لەبەر ئەوەی ژەنییاری عودە ، هەركاتێك ویستبایان من گۆرانی بڵێم هەر گوێم لەعودی مامۆستا ئامانج با دڵم بۆگۆرانی دەچوو ، مامۆستا چەتۆ و سەید ئەحمەدو تەواوی تیپ لای من خۆشەویستن ، گۆرانی زەنگ كاتی خۆی كە دامانا گۆرانیەكە مەبەستی شۆڕش بوو تۆماریشمانكرد كە بڵاوی بكەینەوە ئەوكات لەسانسۆر دەرنەچوو ، لەم كۆتاییە هەمان گۆرانیم جارێكی دووبارە كردووە بەهەندێ گۆرانكاری لە كاتی شەری داعش بڵاومكردەوە .\nلەم ساڵانەی دوایی هەستم دەكرد ژیانم بەرەو كۆتایی دەچێت ، بەتایبەتی رووبەری دەنگم ئەو رووبەرە بەرە بەرە كەم دەبێتەوە گووتم با قفلەكە بە گۆرانێكی وابێت كە گوزارشت لە ژیانی من بكات .\n* ئێستا بڕیارتداوە قفل بێت هونەر لای تۆ؟\nوەكو بەرهەم بەڵێ .\nبەڵێ خەمی بۆدەخۆم بەڵام چیبكەم تەمەنە،\nبۆزانین وەلی حەسەن دۆسكی لە دایك بووی ساڵی 1957 ی ناحیەی دیانا دەرچووی ئامادەیی كشتوكاڵە ، تاكو ئێستا 16 گۆرانی تۆماركردوە لە گەڵ تیپی مۆسیقای پاشای گەورە بۆ رادیۆو تەلە فزیۆنەكان ، دەستی شێعری هەیەو زۆربەی بەرهەمەكانی شێعری خۆیەتی و بەشێوەی كرمانجی سەرو گۆرانی دەڵێت و یەكەم گۆرانی بێژی تپی پاشای گەورەیە .


هاوكینگ ده‌چێته سه‌ر دراوی به‌ریتانیا\nساڵێك به‌سه‌ر كۆچی ستیڤن هاوكین، گه‌ردوونناس و فیزیای تیۆریی به‌ریتانیدا تێپه‌ڕده‌بێت، بۆ رێزلێنانیش له‌و زانایه، داڕشتگه‌ی دراوی شاهانه‌ی به‌ریتانیا، ناوی هاوكینگ و كونه‌ڕه‌شه‌كانی خسته‌سه‌ر دراوی كانزایی 50 پێنسی.\nله رۆژێكی وه‌ك ئه‌مڕۆدا له ساڵی رابردو، ستیفن هاوكینگ له ته‌مه‌نی 76 ساڵیدا كۆچی دوایی كرد، به‌هۆی تێپه‌ڕبوونی ساڵێكیش به‌سه‌ر كۆچی دوایی ئه‌و زانایه‌دا، داڕشتگه‌ی دراوی شاهانه‌ی به‌ریتانیا، بۆ رێزلێنان له كاره‌كانی، ناوی ستیفن هاوكینگ و وێنه‌ی (كونه ڕه‌شه‌كان) و رێسای ناسراوی هاوكینگ (S = kc^3 A / 4ℏG)ی خستووه‌ته سه‌ر دراوی كانزایی 50 پێنسی.\nستیفن هاوكینگ، گه‌ردونناس و زانای بواری فیزیای تیۆری، ناوی ته‌واوی (ستیفن ویلیام هاوكینگه)، كه له 8-1-1942 هاتووه‌ته دنیاوه‌و له بواری فیزیاو گه‌ردوونناسیدا چه‌ندین كتێبی گرنگی نووسیوه، له‌وانه (كورتیله‌یه‌ك له مێژووی كات، دیزاینی مه‌زن، گه‌ردوون له توێكڵه گوێزێكدا و چه‌ندین كتێبی ترو دوایین كتێبیشی ساڵی رابردو بڵاوكرایه‌وه به ناوی (وه‌ڵامه كورته‌كان بۆ پرسیاره گه‌وره‌كان).\nهاوكینگ له ماوه‌ی ژیانیدا توانیویه‌تی چه‌ندین لایه‌نی شاراوه‌ی گه‌ردوون، به‌تایبه‌تی كونه‌ڕه‌شه‌كان بناسێنێت، هه‌روه‌ها رۆڵێكی گرنگی هه‌بووه له ناساندنی دیارده گه‌ردوونی و تیۆرییه فیزیاییه ئاڵۆزه‌كان به كۆمه‌ڵانی خه‌ڵك. هاوكینگ له ته‌مه‌نی گه‌نجییه‌وه دووچاری نه‌خۆشیی ALS ده‌بێت، به‌وهۆیه‌شه‌وه ته‌واوی جه‌سته‌ی له‌كارده‌كه‌وێت و ته‌نانه‌ت توانای قسه‌كردنیش له‌ده‌ستده‌دات، بۆیه ته‌واوی ژیانی له‌سه‌ر كورسییه‌كی جوڵاو بوو و له‌ڕێی سیستمێكی كۆمپیوته‌رییه‌وه ئاخاوتنی ئه‌نجامده‌دا.


دەروازە:زانست/مێژوو - ویکیپیدیا، ئینسایکڵۆپیدیای ئازاد\nمێژوو یان دیرۆک کۆڵینەوەی ڕابردووی مرۆڤە. کەسانێک کە سەبارەت بە مێژوو دەنووسن پێیان دەوترێت مێژووناس یان دیرۆکناس. مێژوو گۆڕەپانێکی کۆڵینەوەیە کە بۆ بەدواداچوون و شیکردنەوەی پاشیەکیی ڕووداوەکان لە چیرۆکەکان کەڵکوەردەگرێت و ھەندێجار تێدەکۆشێت شێوەئاساکانی ھۆ و بەرھۆ کە ڕووداوەکان دەستنیشاندەکەن بپشکنێت. مێژووناسان سەبارەت بە سروشتی مێژوو و بەسوودبوونی لەگەڵ یەکتر دەدوێن. لە کوردیی باکووریدا، وشەی دیرۆک بەکاردەھێندرێت.\nزەوی تەمەنێکی دوور و درێژی ھەیە کە دەگەڕێتەوە ملیارەھا ساڵ بەر لەئێستا زانایان گەیشتونەتە ئەو ڕاستیەی کە زەوی لە وردە مادەی لە ژمار نەھاتوو پێکھاتووە کە بەتینێکی یەکجار زۆر تەقیوەتەوە ئاسەواری ئەو تەقینەوەیە ھێشتا ھەستی پێ دەکرێ زاناکان سەرەتا دەیانووت ئەو تەقینەوەیە ۲ ملیارد ساڵ بەر لەئێستا بووە. بەڵام لێکۆڵینەوە وردەکان دەریانخست کە ئەو تەقینەوەیە نزیکەی ١٥ملیار ساڵ بەر لەئێستا بووە. ساڵی ١٩٥٤ زانای ئەمریکی (ئیلسۆسترنبورگ بارگ ھۆڕن) توانی لە ناو گابەردە کۆنەکاندا شوێنەواری بەکتریایەک بدۆزێتەوە کەلە ۳ملیار و ٥٠٠ملیۆن ساڵ بەر لەئێستا لەسەر زەوی ژیاوە بەمەش زاناکان بۆیاندەرکەوت کە تەمەنی زەوی لەوە زیاترە کە ئەوان بۆی دەچوون.\nجووە کوردەکان یان کوردە جووەکان یان جووە کوردستانییەکان (بە عیبری: יהודי כורדיסטן؛ یەھودیی کوردستان) سەر بە کۆمەڵگا دێرینەکانی جووە ڕۆژھەڵاتیەکانن، نیشتەجێی ئەو ھەرێمەی باکوری مێزۆپۆتامیان کە بە کوردستان ناسراوە. کلتور و جلوبەرگیان ھاوشیوەی کوردە موسوڵمان و ئاشووریە کریستیانەکان دەچێ کە ھاوسێیانن. جووەکانی کوردستان وەک کۆمەڵگای ڕەگەزی داخراو دەژیان، ھەتا کۆچکردنیان بۆ ئیسرائیل لە ١٩٤٠کان و سەرەتای ١٩٥٠کاندا. کوردە جووەکان بە شێوەیەکی بەرچاو ئارامیان بەکاردەھێنا و ھەندێکیان زاراوەکانی کوردی دەدوان. بۆ نموونە، لە کوردستانی عیراقدا، بە ھەردوو زمانی ئارامی و زاراوەی کورمانجی دەدوان. دوای ھاتنیان بۆ ئیسرائیل ئەوانەی کورمانجی دەدوان گۆڕییان بۆ ئارامی. لە ئەمڕۆدا، زۆرینەی جووە کوردەکان و نەوەکانیان لە ئیسرائیل دەژین.\nلە مێژووی زانستدا، شۆڕشی زانستی ئەو ڕۆژگارە بوو کە تێیدا بیرۆکە نوێکان لە فیزیک، ئەستێرەناسی، زیندەوەرناسی، لەشناسیی مرۆڤ، کیمیا و دیکەی زانستەکاندا بناغەی زانستی نوێیان دانا و بوون بە ھۆی بەدواوەدانی ڕێبازەکانی زاڵی سەردەم کە لە یۆنانی کۆنەوە دەستیانپێکردبوو و لە سەدەکانی ناوینیشدا درێژەیان پەیداکردبوو. وەکوو ئەوەی زۆرینەی لێکۆڵەران دەبێژن، شۆڕشی زانستی ساڵی ١٥٤٣ بە بڵاوبوونەوەی دوو پەرتووکەوە دەستیپێکرد و ھەتا سەدەی ١٧ھەم بەردەوامبوو. ئەو دوو پەرتووکە کە ڕێی زانستیان گۆڕی ئەمانە بوون: لەسەر ھەڵسووڕانی تەنە ئاسمانییەکان نووسینی نیکۆلاس کۆپێرنیک و لەسەر پێکھاتی لەشی مرۆڤ نووسینی ئاندریاس ڤێسالیوس. زاراوەی شۆڕشی زانستی، بۆ جاری یەکەم، ساڵی ١٩٣٩ لەلایەن فەیلەسووف و مێژووناس ئالکساندر کۆیرەوە بۆ دەستنیشانکردنی ئەو سەردەمە بەکارھێنرا.\nوەرگیراو لە «https://ckb.wikipedia.org/w/index.php?title=دەروازە:زانست/مێژوو&oldid=598821»\nداڕێژەکانی دەروازەی زانست\nئەم پەڕەیە دواجار لە ١٥:٤٠ی ٢١ی کانوونی یەکەمی ٢٠١٨ نوێ کراوەتەوە.


مەرج و پێداویستییەکانی وەرگرتنی مۆڵەتی خوێندن دیاریكرا\nئەنجومەنی وەزیرانی هەرێم پەیڕەوی پێدانی مۆڵەتی خوێندنی پەسەندكرد كە مەرج و پێداویستییەکانی وەرگرتنی مۆڵەتی خوێندن لە هەرێم دیاریدەكات.\nپەیڕەوەكە كە بە ژمارە 11ی ساڵی 2021 دەرچووە لە 13 ماددە پێكهاتووە و تیایدا مەرج و پێداویستییەکانی وەرگرتنی مۆڵەتی خوێندن لە دامەزراوەکانی هەرێمی کوردستان لەخۆدەگرێت.\nبەپێی پەیڕەوەكە ساڵانە وەزارەتی خوێندنی باڵا لیستی ئەو پسپۆڕییانەی لە زانکۆکانی هەرێمی کوردستان بەردەستن بۆ خوێندنی دبلۆمی باڵا، ماستەر و دکتۆرا ڕادەگەیەنێت لەگەڵ لیستی زانکۆ و دامەزراوەکانی خوێندنی باڵا لە دەرەوەی وڵات کە لەلایەن وەزارەتەكەوە باوەڕپێکراون.


نە خاکی وەک گەوهەر ماوە و نە ئاویشی وەک کەوسەر | ئاژانس\nHome بیروڕا نە خاکی وەک گەوهەر ماوە و نە ئاویشی وەک کەوسەر\nبەهاری ڕابوردوو لە ڕیستۆرانێکدا لە سلێمانی، دەرفەتی ئەوەم هەبوو لەگەڵ خاوەنی شوێنەکەدا گفتوگۆیەک لەسەر ئەو هەمو نایلۆنە زۆرە بکەم کە لەسەر مێزی نانخواردنەکان دانراوە. دیمەنەکەش تا بڵێی ناشیرین و ناشارستانی و نامرۆییە، چونکە هەر دوای نانخواردن کرێکارەکانی ناو ڕیستۆرانەکە پاشماوەی خواردنەکە، بوتڵی ئاوەکان و هەر شتێک موشتەرییەکە بەجێی دەهێڵێت بەنایلۆنی سەرمێزەکە دەپێچێتەوە و فێڕیی دەداتە ناو تەنەکەی خۆڵ و زبڵکەوە. دوای فڕێدانی هەر نایلۆنێکیش، یەکێکی تر لەسەر مێزەکە بە ״پاک و خاوێنی״ دەردەکەوێت، چونکە ئەوەی دانراوە بریتی نییە لە تاکە نایلۆنێک بەڵکو چینێکە لە بن نایەت. ئەمە مۆدێلێکی نوێی پاک و خاوێنی کوردە.\nلە خاوەن ڕیستۆرانەکەم پرسی کە ئەو کرێکارێکی زۆری هەیە، بۆچی بەدەست مێزەکان پاک ناکرێنەوە و ئەو هەموو نایلۆنە کە لە ژەهر خراپترە دەرخواردی ژینگەی کوردستان دەدات. دیاربوو، بیرکردنەوەی گوێگرەکەم دیواری ڕیستۆرانەکەی تێنەڕاند و لە وڵامدا پێی وتم: ئاخر نایلۆنەکە کارەکانمان خێراتر دەکات و دەست و بردی زۆری تیایە، ئینجا لە قسەکانی بەردەوام بوو: نایلۆنەکان فڕێ دەدرێن و شارەوانیش دژایەتی ناکات. زۆری دەویست باسی ئەوەی بۆ بکەم کە نایلۆن پێویستی بە ١٠٠ ساڵ زیاترە تا لە سروشتدا شی بێتەوە، دوای شیبونەوەش دەچێتە هەواوە و هەڵیدەمژین، بۆیە پێم وت: ئاخر ئەو هەمو پاشماوەی خواردنە، بە نایلۆنەکانەوە دەبنە خۆراکی باڵندە و ئاژەڵەکانی کوردستان، تۆ قبوڵی دەکەیت پلاستیک بدەیتە ئاژەڵ و باڵندە؟ لە وڵامدا پێی وتم: بەخوا قسەکانت ڕاستن، بەڵام ئیتر چی بکەین!!\nلێرەدا مەبەستم ئەوە نییە ڕەخنەکانم بەتەنها ئاراستەی ڕیستۆرانەکانی کوردستان بکەم کە ئەمڕۆ لەگەڵ قۆزی و سادەو کەباب و تکەدا، نایلۆنیش دەرخواردی خەڵک دەدەن، بەڵکو دەمەوێ ئاراستەی شارەوانیەکان و بەڕێوەبەرایەتیەکانی تەندروستیشی بکەم کە ڕێگەیان داوە نایلۆن و پلاستێک بکرێنە ژەمێکی ڕۆژانەو دەرخواردی هاووڵاتیان و بدرێن. ئایا ئەم بەڕێوەبەراتیانەو لەسەروی ئەوانیشەوە حکومەت لە ڕویان نایەت یان لەسەروی ئەوەن باسی پلاستیک و نایلۆن و زبڵ بکەن؟ ئەوان بۆ ئەرکی زۆر گەورەتر لەم شتە بچوکانە لە پۆستەکانیاندان؟ ئەمانە پرسیاری زۆر سادەن و ئەگەر یاسایەک هەبێت بۆ پاراستنی ژیان و تەندروستی خەڵک و خاک و باڵندەو ئاژەڵەکانی کوردستان، ئەوا لە بنەڕەتدا نابێت بکرێن و بوروژێنرێن، بەڵام کاتێک دیمەنەکانی نانخواردن و نایلۆن و پلاستیک و زبڵ تێکەڵ دەبن، لەوە تێدەگەین کە مەترسی سەر ژیانی کۆمەڵگەیەکی تەواو بوەتە مەسەلەیەکی ڕۆتینی و پێشکەشکردنی ژەمێکی برنج و فاسۆلیا یان قۆزی لە ماوەی دەقەیەکداو بەڕێخستنی زۆرترین ژمارەی موشتەری، لە ناو چیایەک لە نایلۆنیشدا بێت، مایەکی خۆشحاڵی گیرفانی بزنس-مانەکان و گەدەی موشتەریەکانە.\nبەڕێوەبەرایەتیەکانی شارەوانی و تەندروستی و گەشت و گوزار، ئەوەیان بەسە بە وێنەیەکی ڕێکلام خۆیان لە بەرپرسیارێتی بشارنەوە. بەشیکی گرفتەکەش لەوەدایە کە میدیا لە کورستاندا قسە لەسەر ئەم دیاردە کوشندەیە ناکات و هەر کە باسی ژینگە دێتە کایەوە، نەمام چاندن و پاککردنەوەی پاشماوەی سەیرانەکان دەبنە مانشێت. کەس بەلای ئەوەدا ناچێت کە خراپترین جۆری نایلۆن لە کوردستاندا بەکار دەهێنرێت کە لەگەڵ یەکەم بەکارهێناندا فڕیدەدرێت و وەک ژەهر دەخرێتە ناو هەواو خۆراک و ئاوەوەو بێئەوەی بزانرێت سەرچاوەی دروستکردنی لە کوێوەیە، کەس لە نایلۆنە ״چین چینەکانی״ ناو ڕیستۆرانەکان ناپرسێتەوە کە ڕۆژانەو هەفتانە دەیان تەنی لێ فڕێدەدرێتە ناو زەوی و هەوای کوردستانەوە. لەهەمو ئەمانەش خراپتر ئەوەیە کە ئەم مۆدێلەی ڕیستۆرانەکان گوازراوەتەوە بۆ ناو ماڵان و ڕۆژانە هەر خێزانێک بەشی کوشتنی باڵندەیەک یان هەر ئاژەڵێک نایلۆن فڕێ دەدات. بەم شێوەیە هەمومان ڕۆژانە بەشداری دەکەین لە وێرانکردنی ژیانی خۆمان و خاک و گیاندارەکانی وڵاتدا کە نە خاکی وەک گەوهەر ماوەو نە ئاویشی وەک کەوسەر.


نیکی هەیلی، نوێنەری ویلایەتەیەکگرتووەکان بۆ ڕێکخراوی نەتەوە یەکگرتووەکان\nبە دوای کۆبوونەوەی تەنگەتاوی ئەنجومەنی ئاسایشی نەتەوەیەکگرتووەکان بۆ باس لە سەر تاقیکردنەوەی ئەم دواییانەی موشەکی ئێران، نیکی هەیلی نوێنەری ئەمەریکا لە ئەو ڕێکخراوە ئەو تاقیکردنەوەی موشەکی "بێ ئەم لا و ئەو لا بە پەسند نەکراو"ی زانی و گوتی ئەو تاقیکردنەوەیەک بە پێچەوانەی بریارنامەی ٢٢٣١ی ئەنجومەنی ئاسایشە کە لە ساڵی ٢٠١٥ی زاینی پەسند و واژۆ کراوە.\nخانمی هەیلی لە ئەو کۆبوونەوەی ڕۆژی سێ شەمەی ئەنجومەنی ئاسایش ئاماژەی بە دوو خاڵ کرد: یەک ئەوەیکە ئێران لە تاقیکردنەوەی موشەکەکانی باڵستیکی کە توانای هەڵگری سەرە مووشەکی ناوکییان هەیە قەدەغە کراوە، و ئێمە پشتڕاستمان کردۆتەوە کە ئێران لە یەک شەمە ٢٩ی مانگی ١ی ئەم ساڵ مووشەکێکی مەودا ناوەندی تاقیکردۆتەوە. ئەو خانمە ئەم گوتانەی لە دوای کۆبوونەوەیەکی لە پشتی دەرگای داخراو پێک هات بۆ پەیامنێران دوا.\nخانمی هەیلی هوشداری دا: "ویلایەتەیەکگرتووەکان ساکار و بێ ئەزموون نیە. ئێمە چاوەڕوان نامێنینەوە. ئێوە لە داهاتوودا دەیبینن کە ئێمە لە بەر ئەم مەسەلەیە بانگیان دەکەین."\nهەروەها گوتی: "ئێمە مسۆگەرین کە تێیان بگەیەنێن کە ئەمە مەسەلەیەک نیە کە هەرگیز پەسندی بکەین."\nحکومەتی ئێران هاویشتنی هیچ مووشەکێکی لە کۆتایی حەوتوودا نە حاشای کردووە و نە پشتڕاستی کردووە.\nرۆژی دووشەمە، تەلەڤزیۆنی فاکس نیوز لە زمانی کاربەدەستێکی ئەمەریکایی ئیدعای کرد کە ئێران ڕۆژی یەکشەمە موشەکێکی باڵستیکی ناسراو بە موشەکی "خۆڕەمشار" تاقیکردۆتەوە.\nنوێنەری ئەمەریکا لە ڕێکخراوی نەتەوەیەکگرتووەکان ئاماژەی بە ئەو هەڕەشەیە کرد کە تاقیکردنەوەی موشەکی ئێران پێکی هێناوە و گوتی: "ئێمە بە هێز دەبین و هەنگاو دەگرینە بەر و هەر کارێک کە بۆ پارێزگاری وڵاتیانی ئەمەریکا پێویستی بێت ئەنجامی دەدەین."\nسەرەڕای ئەوەی بە گوێرەی ڕێکەوتنی ئێران و رۆژئاوا، گەمارۆکانی نێونەتەوەیی ناوکی بۆ سەر ئێران هەڵگیراوە، بەڵام هێشتا گەمارۆکانی مووشەکی و ئەوە کە ئێران پشتیوانی لە تێرۆریسم دەکات، درێژەی هەیە.


هەرێمی كوردستان ژمارەیەكی زیاتری تووشبوون بە كۆرۆنا تۆماردەكات - تۆڕی میدیایی خەڵک\nبەپێی ئەمارێكی وەزارەتی تەندروستی هەرێم”لەماوەی 24 كاتژمێری ڕابردوودا 175 حاڵەتی تووشبوون بە كۆرۆنا تۆماركراوە 119 كەسیش چاكبوونەتەوە و 6 حاڵەتی مردنیش هەبووە، ئەمەش بەراورد بە چەند ڕۆژی ڕابردوو بە ژمارەیەكی زیاتری تووشبوون و مردن بە پەتاكە دادەنرێت.\nوەزارەتی تەندروستی حكومەتی هەرێم دەڵێت” 3 هەزارو 794 پشكنین ئەنجامدراوە و دەركەوتووە لە هەولێر 87 كەس وسلێمانی 67 كەس و دهۆك 18 كەس و گەرمیان 2 كەس و ڕاپەڕین 1 كەس تووشی كۆرۆنا بوون.\nهەر لە ئامارەكەی وەزارەتی تەندروستی هەرێمدا ئاماژە بە 6 حاڵەتی مردن كراوە بەهۆی كۆرۆناوە لەماوەی 24 كاتژمێری ڕابردوو كە 3 حاڵەت لە سلێمانی و 1 حاڵەت لە دهۆك و 1 حاڵەت لە گەرمیان و 1 حاڵەت لە ڕاپەڕین تۆماركراون.\nوەزارەتی پەروەردە لەبارەی خەرجكردنی شایستەی وانەبێژان ڕاگەیەنراوێكی بڵاوكردەوە\nبەوێنە، بەفر قەزای ئامێدی سپی پۆش دەكات\nخەڵك- لە دوێنێوە شەپۆلێكی بەفر و باران ڕووی لە ناوچە جیاجیاكانی هەرێمی كوردستان كردووە و لە هەندێك ناوچەی بەرز لەسەر ئاستی ڕووی دەریاش، بەفرێكی…\n01 تشرینی دووهەم 2021 4.40 pm\nخەڵك – وەزارەتی تەندروستی عیراق ڕایدەگەیەنێت، 1153 حاڵەتی نوێی تووشبوون بە ڤایرۆسی كۆرۆنا تۆماركراوە، 1973 كەسیش…\nتەندروستی هەرێم؛ توشبوون و مردن بە كۆرۆنا زیادیكردەوە\n17 مارس 2021 3.54 pm\nخەڵك وەزارەتی تەندروستی هەرێم ئاشكرای دەكات ، كە لە 24 كاتژمێری ڕابردوودا 797 حاڵەتی تووشبوون بە كۆرۆنا تۆماركراوە…


چۆنیەتی دەستگیرکردنی سەدام حوسێن لە سەر زاری وتەبێژی عەشیرەتی بێجاتەوە/ بەشی چوارەم و کۆتایی. – WTARIKURD\nلەو کاتەی سەدام حوسێنیان لە ژێر زەمینەکە دەستگیرکرد، لەهەمان کاتدا قەیس نامیق یشیان دەستگیرکرد و پرسیاریان لێیکرد کە ئەم باخە هی کێ یە؟ قەیس وتی هی منە. قەیس ئەی ویست لای ئەمریکیەکان ڕۆڵی پاڵەوان ببینێ.!\nدواتر لە ناو خەڵکدا وا بڵاو بوەوە کە گوایە قەیس نامیق 6 مانگ لە بەندیخانەی ئەبو غرێب بەند کراوە.. بەڵام ڕاست نەبوو.\nچەند ڕۆژێکی کەم لە لای ئەمریکیەکان دەست بەسەر بوو.mقەیس بە ئەمریکیەکانی وتبوو من هەواڵی جێگاکەی سەدام حوسێنم بە جوتیارێکدا بۆ ئێوە ناردوە. ئەمریکیەکان وتبویان نەخێر تۆ نیت.\nقەیس وتبوی بەڵگەم هەیە ئەویش جوتیارەکەیە کە باخەوانە لای من لەو ڕۆژ و بەروارە من بە سەیارەیەك ناردومە بۆ بنکە سەربازیەکەی ئێوە، چونکە من کەسێکی ناسراوم و نەمئەتوانی ئەو باخە بەجێ بهێڵم. ئەگەر باخەکەم بەجێبهێشتایە سەدام هەستی بە ئەمان ناکردو جێگاکەی ئەگۆڕی بۆیە بە جوتیارەکەمدا هەواڵم بۆتان نارد.\nئەمریکیەکان بە قەیسیان وتبوو بۆچی جێگاکەی سەدامت ئاشکرا کرد؟\nقەیس وتبوی, چونکە سەدام زۆر زوڵمی لە خەڵك کردوە و خۆمیش پیاوی دەوڵەت بومەو لە گەڵ سەدامدا کارم کردوە و ئەزانم چەندە دڕندەیە.\nدوای ئەو زانیاریانە ئەمریکیەکان قەیسیان بردبووە لای کۆمپیوتەرێك کە چەند وێنەیەکی دەستکاری کراوی جوتیارەکەی تێدا ئەبێ و وە پێان وتبوو کام لەم وێنانە وێنەی جوتیارەکەیە؟\nقەیس توانی وێنەی جوتیارەکە دەست نیشان بکا و وتی ناوی فڵان کەسەو بەرزی باڵای ئەوەندە ئەبێ و خەڵکی ئەو لادێ یەی نزیك باخەکەمە.\nئەمریکیەکان قەیس چەند ڕۆژێك لە بنکە سەربازیەکە دەس بەسەر ئەکەن بۆ چاوترساندنی و هەستی کردبوو کە ئەمریکیەکان هیچ پاداشتێکی نادەنێ.\nئەمریکیەکان قەیس یان تاوانبارکرد بوو بە شاردنەوەی سەدام بۆ چەند مانگێك. وە پێان وتبوو ئەگەر تۆ ڕاست دەکەی ئەبوایە لە یەکەم ڕۆژەوە هەواڵی جێگاکەی سەدامت بدایە پێمان، واتا تۆ قەناعەتت هەبوە کە لە سەرەتاوە شاردوتەتەوە.\nبەو شێوەیە قەیس سەردێنێ و سەر ئەبا نازانێ چۆن خۆی قوتار بکات لە دەست ئەمریکیەکان.\nقەیس دەڵێ من هیچ حوجەیەکم نەدۆزیەوە تا بێم هەواڵتان بدەمێ و وە زۆر زەحمەتیش بوو بۆ من کە بێم بۆ بنکە سەربازیەکە، نەمئەتوانی باخەکە بەجێ بهێڵم و من کەسێکی ناسراوم و لە ڕوی عەشایەری یەوە توشی کێشە دەبوم، ئەبوە هۆی کوشتنم بەدەستی عەشرەتەکەی سەدام، لە کۆتایدا ئەو بیرۆکەیەم بۆ هات کە جوتیارەکە بنێرم بۆ لاتان و جێگاکەی سەدامتان پێ بڵێ.\nقەیس بەهەر شێوەیەك بوو ئەی ویست قوتاری بێ لە دەست ئەمریکیەکان و چاوەڕێی پاداشتەکەیان نەکا، چونکە بیری لای 6 ملێۆن دۆلارەکەی سەدام بوو.\nئەمریکیەکان قەناعەتیان هێنا کە قەیس و جوتیارەکە ئازاد بکەن، بەڵام هیچ پاداشتێکیانیان نەکرد.\nقەیس دوای ئازادکردنی ئەو 6 ملیۆن دۆلارەی بردو پاداشتێکی کەمی دا بەجوتیارەکە و ئێستا لە نێوان وڵاتانی کەندا و هەولێردا هاتوچۆ دەکا و بە دەیان فێلاو باڵەخانەی گەورە گەورەی لە هەولێر و کەنداودا هەیە.\nشاهیدەکە ئەڵێ هەرکەسێ توانی ئەم قسانەی من لە سەر دەستگیرکردنی سەدام حوسێن پێچەوانە بکاتەوە، ئامادەم بەسەدان بەڵگە بۆی بسەلمێنم کە ئەوەی وتومە سەد دەر سەد ڕاستە.\nوە ئەڵێ لەوانەیە پرسیارم لێ بکەن کە من ئەم ڕاستیانەم لە سەر دەستگیر کردنەکەی سەدام حوسێن چۆن زانیوە. بە ڕێگای تایبەتی خۆم، لە ڕێگەی خزمایەتیەوە.\nعەشیرەتەکەی سەدام (بێجات) دانیشتنیان لەگەڵ سەرۆك عەشیرەتەکەی قەیس نامیق کردوە کە (دوری)ین، وە سەرۆکی عەشیرەتەکەی قەیس وتویەتی من نازانم چیتان بێ بڵێم تەنها ئەوەنە نەبێ کە خیانەت لە سروشتی مرۆڤدایەو بەڕاستی نازانم چی بڵێم.. هەروەها عەشیرەتی بێجات دانیشتنی عەشایەریان لە گەڵ پیاو ماقوڵانی ناوچەی (دۆر) کردوە و وتویانە ئەم کێشەیە لەسەر ئێمە حیساب مەکەن و قەیس نوێنەری ئێمە نەبوە و خیانەتیش لە سروشتی مرۆڤدایە. هەروەها عەشیرەتی (بێجات ) ناردویانە بە دوای منداڵی جوتیارەکەو چیرۆکەکەی بۆیان گێڕاوەتەوە.\nبۆچی گومانەکان لە سەر قەیس نامیق دوری چڕ بۆتەوە؟ چونکە خاوەن پارەو پوڵ و ئەملاك نەبوە جگە لە باخەکەی هیچی تری نەبوە. کەچی ئێستا لە وڵاتانی کەنداو و هەولێر دەیان کۆشك و باڵەخانەی هەیە وە بەردەوام لە گەشتکردندایە.\nشاهیدەکە دەڵێ تەحەدای ئەمریکیەکان ئەکەم ئەگەر بتوانن بە فیدیۆ چۆنیەتی دەستگیرکردنەکەی سەدام حوسێن پیشانی خەڵکی بدەن.\nئەمریکیەکان هەر بەعەمدی بە فیدیۆ دەستگیرکردنەکەی سەدامیان نەگرتوە و تەنها دو وێنەی فۆتوگرافی ناو ژێر زەمینەکەو کونی ژێر زەمینەکەیان گرتوە و هیچی تر.\nدوو سەرنج: دوای دەستگیرکردنی سەدام بەناو ڕۆژنامەنوسێکی کورد ئەیوت بە پاڵپشتی هێزێکی کوردی سەدام دەستگیر کراوە.!\nشاهیدەکە نیازی وابوو بە زنجیرە چەند نهێنیەکی تر لە سەر ڕوداوە جۆربەجۆرەکان بدرکێنێ، بەڵام بەداخەوە لە بەرنامەکە پاشەکشەی کرد بەهۆی ئەوەی کە زۆر جوێن و قسەی ناشرینیان لە سەر سەدام و عەشیرەتی بێجات کرد بوو.


ئەردۆغان و بەرپرسانی بەرگریی تورکیا وازیان لە واتسئەپ هێنا\nبڕیارێکى نوێ لە وەزارەتى داراییەوە: سەرجەم خەرجییەکان راگیرا\nبڕیارى داخستنى ئەو شوێنانە درا کە کارمەندەکانیان ڤاکسینیان وەرنەگرتووە\nعێراق بەفەرمى کۆتایی هاتنى ئەرکى شەڕکردن و کشانەوەى هێزەکانى هاوپەیمانانى راگەیاند\n2021.01.11 - 23:48\nنوسینگەی ڕاگەیاندنی سەرۆک کۆماری تورکیا ڕایگەیاند، بەهۆی نوێکردنەوە تازەکەى کۆمپانیای واتسئەپ ڕەجب تەیب ئەردۆغان، سەرۆک کۆماری تورکیا و بەرپرسانی وەزارەتی بەرگری ئەو وڵاتە بڕیاریانداوە دەستبەرداری بەکارهێنانی ئەو ئەپڵیکەیشنە بن.\nبەگوێرەی هەواڵیکی ڕۆژنامەی "دەیلی مەیل"ی بەریتانی (11ی کانونی دووەمی 2021) کە "ناس کورد" بەدواداچوونی بۆ کردووە ئاماژە بەوەکراوە، نوسینگەی ڕاگەیاندنی سەرۆککۆماری تورکیا بڵاویکردووەتەوە، "بەهۆی تایبەتمەند و ئەپدەیتە نوێیەکەی کۆمپانیای "WhatsApp "، ئەردۆغان و بەرپرسانی وەزارەتی بەرگری ئەو وڵاتە بڕیاریانداوە دەستبەرداری بەکارهێنانی ئەو ئەپڵیکەیشنە بن".\nتۆڕى WhatsApp مەرجى نوێ بۆ بەکارهێنەران دادەنێت و زانياريیەکانیان لەگەڵ فەيسبوكدا بەشدارى پێدەكات، بەپێچەوانەوە هەژمارەکانیان دەسڕێتەوە.\nلە مەرجە نوێیەكانى WhatsAppدا كە زياتر لە يەك مليار بەكارهێنەرى هەيە هاتووە ئەگەر تا بەروارى 2021/2/8 ڕەزامەندى نەدەيت لەسەر مەرجەكان ئەوا ئەكاونتەكەت دەسڕدرێتەوە، سەرەڕاى ئەوەى زۆرينەى بەكارهێنەران ڕازى بوون لەسەر نوێكردنەوەكانى تايبەتمەنديەكانیان لە تۆڕەكە گرنگە بيزانيت چى تێدايە.\nئەپليكەيشنەكە لەمەودوا بەشێوەيەكى باشتر لەگەڵ بەرهەمەكانى كۆمپانياى فەيسبوك پەيوەست دەبێت لەپێناو چالاكى بازرگانى زياتر، هەروەها لەو ڕێگەيەشەوە زانياريەكانى تايبەت بە حسابە بانكيەكانى بەكارهێنەر كۆدەكرێنەوە.\nتۆڕەكە چەندين زانيارى ترى وەك، ژمارەى مۆبايل، وێنەى ئەكاونتەكەت، ناونيشانى IPەكەت شێوازى بەكارهێنانى ئەپليكەيشنەكە و ئەو گروپانەى بەشداريت تێدا كردوون و چالاكيەكانات و ئەو لايەنانەى پەيوەنديت پێوەكردون و زانياريەكانى ناو مۆبايلەكەت و چەندين زانيارى تر كۆدەكاتەوە و لەو چالاكيانەدا بەكاريان دەهێنێت كە بۆ ئەپليكەيشنەكە زياد كراون.\nئەپيلكەيشنەكە باسى لەوەكردوە، ئەو زانياريانە لەگەڵ فەيسبوكدا بەشدارى پێدەكات، هەروەها لەگەڵ ئەپليكەيشنەكانى ترى فەيسبوكدا ئاڵوگۆڕيان دەكات، ئەوەش لەسەر ڕەزامەندى خۆتە، سەرەڕاى ئەوەش چەند لايەنێكى دەرەوەى ئەو كۆمپانيا دەتوانن سود لە زانياريەكانت وەربگرن.\nئەردۆغان هەڕەشە لە شارێكی عێراق دەكاتەوە\n2021.01.22 - 14:54\nیەکەم لێدوانى ئەردۆغان لەدواى وەرگرتنى ڤاکسینى دژە کۆرۆنا\n2021.01.15 - 19:26\n’’ئەمەریكا دوو پەیامی بەهێزی ئاراستەی بەرپرسانی عێراق كرد’’\n2021.01.15 - 11:39\nیەکەم جوڵەی وەزیری نوێی بەرگریی ئەمریکا پەیوەندی بە عێراقەوە هەبوو\n2021.01.23 - 09:29\nهەڵبژاردنی ئۆستن بە وەزیری بەرگریی ئەمریکا چ پەیامێكی بۆ عێراق تێدایە؟\n2021.01.22 - 22:56\nئاسایش و بەرگریی پەرلەمان چارەنوسی یاسای ’’بەسەربازیکردنی زۆرەملێ’’ ئاشکرا دەکات\n2021.01.20 - 08:47\nوەزیری بەرگریی تورکیا لە هەرێمەوە: پێکەوە کۆتایی بە کێشەی پەکەکە بهێنین\n2021.01.19 - 17:25\n2021.12.09 - 09:56\n2021.12.08 - 12:09


یانەی زاخۆ بایكۆتی كرد | دەزگاى زارى کرمانجى\nیانەی زاخۆ بایكۆتی كرد\nزاری كرمانجی: سەرۆكی یانەی زاخۆ، راگەیاند" یانەكەیان بایكۆتی خولی نایابی عێراقی كردووەو بەرامبەر یانەی كەرخ یاری ناكەن".\nحەمید سەلمان گووتیشی" پشتڕاستی كردەوە ئەوان بە ناچاری بڕیاری بایكۆتكردنی خولی نایابی عێراقیان داوە، چونكە چیدی بەرگەی نەبوونی پارە بۆ مووچەی یاریزانان و خەرجی یارییەكان ناگرن, ئێمە وەك كارگێڕی یانە ناچاربووین ئەو بڕیارە بدەین، چونكە هەموو یاریزانەكان بایكۆتیان راگەیاندووەو دەڵێن: ناچارنین بەبێ بەرامبەر یاری بكەین".\nیانەی زاخۆ ئەمساڵ ئاستێكی بەرزی لە خولی نایابی عێراقدا پێشكەش كردووەو لە 19 یارییدا 29 خاڵی كۆكردۆتەوەو ئێستا لە پلەی شەشەمی ریزبەندی خولەكەدایە، بەڵام وەك سەرۆكی یانەكە دەڵێت"هیچ چارەیەكیان نەمابوو".\nحەمید سەلمان، لە درێژەی لێدوانەكەیدا گووتی" پێشتر هۆشداری ئەوەمان دابوو كە بەو بارودۆخە خراپە داراییەوە ناتوانین بەردەوام بین، داوامان لە حكومەتی هەرێم كرد، بەڵام كەس هیچی بۆ نەكردین".\nئەو دووپاتیشیكردەوە كە ئەوان زیاتر لە پێویست بەرگەیان گرتووەو ئارامیان گرتووەو گووتی" بەو دۆخە خراپەوە 5 مانگ بەرگەمان گرت، بەڵام هیچ چارەیەك نەما، كاتێك یاریزان ئامادە نەبێت یاریت بۆ بكات، چی دەكەی؟ ناچاری بایكۆت رابگەینی".\nسەرۆكی یانەكەی پردی دەلال، ئاماژەی بۆ ئەوەكرد كە ئەوە بڕیاری یاریزانانی عەرەبە، بەڵام وەك خۆی گووتی" ئێمە تەنیا دوو یاریزانی كوردمان هەیە، هەڵوێستی ئەوان هیچ كاریگەرییەكی نابێت, ئێمە بەهۆی ئەو بڕیارەوە رووبەڕووی سزادان دەبینەوە لە لایەن یەكێتی تۆپی پێی عێراقەوە، هیچمان لەدەست نایەت".\nئەو لە كۆتایی قسەكانیدا گووتی" هێشتا درەنگ نیە، ئەگەر حكومەت بێتە سەر هێڵ دەتوانین دەستپێبكەینەوە, دووپاتیدەكەینەوە ئەو بڕیارەمان بۆ ئیحراجكردنی حكومەتەكەمان نەداوە، بەڵكو بڕیارێكی ناچاری بووە".\nبڕیاربوو رۆژی شەممەی داهاتوو یانەی زاخۆ لە گەڕی 20ی خولی عێراقدا ببێتە میوانی یانەی كەرخ لە بەغدا، بەڵام بەهۆی بایكۆتەوە ئەم یارییەی ئەنجام نادات.


سزاکانی ئێران کارێکی تیرۆرستانەیە - پرس میدیا\nHome ئێران سڵایدشۆو هه‌واڵ سزاکانی ئێران کارێکی تیرۆرستانەیە\nسزاکانی ئێران کارێکی تیرۆرستانەیە\nپرس میدیا 10/10/2020 03:06:00 pm ئێران, سڵایدشۆو, هه‌واڵ,\nسەرۆك كۆماری ئێران رایگەیاند،" سزا نوێكانی ئەمریكا ستەمكارانە و تیرۆرستییە و بەتەواوی نامرۆڤانەیە"\nسەرۆك كۆماری ئێران راشیگەیاند، هیچ خاڵێك لە كردەوەكانی ئەمریكا دژی ئێران نییە، بەڵكو ئەو كارانە هەڵەی ستراتیژی ترەمپە و پێشێلكردنی رێككەوتنی ئەتۆمییە.\nرۆحانی ئاماژەی بەوەشكردوە، حکومەتی ئەمریکا شیکردنەوەیەکی هەڵەی كردوە و خەیاڵی وایە كە ئەم سزا نوێیانە دەبێتە هۆی لاوازبونی بەرخۆدانی گەلانی ئێران و كۆسپ دەكەوێتە بەردەمی، بەڵام بە تێپەڕبونی كات دەردەكەوێت كە بیركردنەوەیەكی هەڵەیە و كارناكات.\nوتیشی، ئەمریكا بەردەوام هەڵە ستراتیژیەكانی دوبارە دەكاتەوە، هەمو وڵاتان گەیشتونەتە ئەو باوەڕەی كە كردەوەكانی واشنتن پێچەوانەی یاسا نێودەوڵەتییەكانە،"پێویستە داکۆکیکارانی مافەکانی مرۆڤ لە بازنە نێودەوڵەتییەکاندا ئیدانەی ئەو نەریتە دژە مرۆییانە بکەن"\nئەمە لەكاتێكدایە كە ئەمریكا بە ئامانجی كەمكردنەوەی داهاتی ئێران، سزای بەسەر 18 بانكی ئێراندا سەپاندوە.\nتاگەکان # ئێران # سڵایدشۆو # هه‌واڵ\nBy پرس میدیا at 10/10/2020 03:06:00 pm\nLabels: ئێران, سڵایدشۆو, هه‌واڵ\nئێران سڵایدشۆو هه‌واڵ


بەڕێوەبەری چاودێری كۆمەڵایەتی سۆران: بەردەوامین لەسەر تۆماركردنی ناوی كەمدەرامەتان | دەزگاى زارى کرمانجى\nمحەمەد هەسنانی-سۆران: بەڕێوەبەری چاودێری و گەشەپێدانی كۆمەڵایەتی سۆران، لەدیدارێكی زاری كرمانجیدا، دەڵێت " بەهۆی بڵاوبوونەوەی ڤایرۆسی كۆرۆنا، حكوومەت هاوكاری خۆراكی بەسەر هەزاران خێزانی سنوورەكەمان دابەشكردووەو بەردەوامیشە لەم هاوكاریانەو رۆژانە ناوەكانیان تۆمار دەكەین.\nتوران خدر، بەڕێوەبەری چاودێری گەشەپێدانی كۆمەڵایەتی سۆران، بە زاری كرمانجی راگەیاند " سنووری بەڕێوەبەرایەتییەكەمان هەرچوار قەزاكانی (سۆران، مێرگەسۆر، چۆمان، رواندز) دوای بڵاوبوونەوەی ڤایرۆسی كۆرۆنا، حكوومەتی هەرێم دەستی كرد بە دابینكردنی برێك هاوكاری و خۆراك بۆ ئەم خێزانانەی كەمدەرامەتن لە هەرێمی كوردستان، بۆ ئەم مەبەستەش لەلایەن وەزارەتەكەمان داواكرا كە دەست بكەین بە تۆماركردنی ناوی كەمدەرامەتانی سنووری بەڕێوەبەرایەتییەكەمان، بەمەش تا ئێستا زیاتر لە 7 هەزار خێزان لە سۆران لەم خۆراك و هاوكاریانە سوودمەند بوونە".\nبەڕێوەبەری چاودێری گەشەپێدانی كۆمەڵایەتی سۆران، گووتیشی " پێدانی هاوكاری و خۆراك لەلایەن حكوومەتەوە بەردەوامەو رۆژانە ناوی خێزانە كەمدەرامەتەكان تۆمار دەكەین، لەبەرنامەشدایە جگەلە خۆراك برێك پارەیان بەسەر دابەش بكرێت، بەڵام تائێستا نازانین ئایا بری پارەكە چۆنەو بەچ شێوەیەك پێیان دەدرێت و چاوەڕوانی بڕیارو رێنماییەكانین".\nئەوەشی ئاشكرا كرد " لە سنوورەكەمان نزیكەی 5 هەزارو 500 خاوەن پێداویستی تایبەت مووچەی مانگانە وەردەگرن، كە ئەویش جۆرە ئەو كەمئەندامانەی هیچ مووچەیەكیان نییە مانگانە 150 هەزار دینار وەردەگرن، هەروەها ئەوانەی كە مووچەی دیكەیان هەیە مانگانە 100 هەزار دیناریان پێدەدرێت، بەلام بەپێی رێنماییەكان ئەوانەی مووچەی خانەنشینی كەسێكیان بەناو دەكرێت، یان مووچەی كەمئەندامی سەنگەریان هەیە لە چاودێری كۆمەڵایەتی ناوەكانیان دەسڕێتەوەو مووچەكانیان دەبڕدرێت، هەروەها دوای ئەنجامدانەوەی لێژنەكانی پزیشكی لەساڵی رابردودا ناوی نزیكەی 150 خاوەن پێداویستی سڕاوەتەوە، كە رێژەی پێویستیان بەدەست نەهێناوە یان هەندێكیان لە ژیان نەماون و كۆچیان كردووە، سەبارەت بە تۆماركردنی ناوی نوێی كەمئەندامانیش دەبێت بە رەزامەندی وەزارەت و سەرووی خۆمان بێت، هەروەها هەركاتێك خاوەن پێداویستییەكی تایبەت لەژیان نەمێنێت مووچەكی دەبڕدرێت، هەروەها تائێستا بڕیارێك نەبووە بۆ ئەوەی كاتێك ناوی خاوەن پێداویستییەكی تایبەت دەسڕێتەوە، یەكێكی دیكەی لەشوێنی دابنرێت، لەكاتێكدا زۆر كەمئەندام هەیە شایستەیەو لەوەرگرتنی مووچەش سوودمەند نەبووە.".\nبەڕێوەبەری چاودێری گەشەپێدانی كۆمەڵایەتی سۆران، دەشڵێت " لەبارەی راگرتنی مووچەی سودمەندانی چاودێری خێزان، چاوەڕوانی رێنمایی و كارەكانی وەزارەت و حكومەتین، بۆ ئەوەی بزانین دوای خوێندنەوەوە تاوتوێكردنی چی دەبێت، بێگومان لەمەودا گەڕانەوەی مووچەی چاودێری خێزان، بەپێی چەند رێنمایەكی تایبەتی وەزارەتەكەمان دەبێت، واتە ئەو كەسەی كە مووچەكەی پێدەدرێت دەبێت چەند تایبەتمەندیەكی تێدابێت و بەپێی لیژنەیەكی تایبەت دیاری دەكرێت، بەڵام بەگشتی تا ئێستا هیچ بڕیارو رێنمایەكمان بۆ نەهاتووە بۆ دووبارە پێدانەوەی ئەو مووچەو هاوكاریانە بەم كەسانە".\nلەدوا قسەكانیدا توران خدر، بەڕێوەبەری چاودێری گەشەپێدانی كۆمەڵایەتی سۆران، بەزاری كرمانجی گووت " زۆربەی كێشەو گرفتەكان پەیوەستە بەم قەیرانەی رووبەڕووی حكوومەت بووتەوە واتە هۆكاری دواكەوتنی مووچەی كەم ئەندامان و خاوەن پێداویستییە تایبەتەكان و مووچەو هاوكارییەكانی خێزانە بێسەرپەرشتە كان و راگیرانی پێشینەی هاوسەرگیری كەمئەندامان و ..هتد، هیوادارین لە داهاتوودا باری دارایی حكوومەت باشتربێت، بۆ ئەوەی بتوانین لە هەموو رۆێكەوە خزمەتی زیاتر بە خێزانە كەمدەرامەت و خاوەن پێداویستییە تایبەتەكان بكەین، كە ئەركێكی مرۆڤانەیە.\nبوژان ئیبڕاهیم راهێنەری مێدیتەیشن بۆ زاری كرمانجی دەدوێت\nپەخشان محەمەد: دەستم بۆ بابەتی هەستیار بردووە


لەپارێزگایەک توندوتیژیی دژ بە ژنان زیادیکردووە\nهەواڵ / کوردستان :: 24/10/2018 :: 1057 جار بینراوە\nلێپرسراوی نوسینگەی بەرەنگاربوونەوەی توندوتیژی دژ بە ژنان لە سنوری پارێزگای هەڵەبجە و قەزاكانی سەیدسادق و شارەزوور و پێنجوێن ئاماژە بەوە دەكات: بە بەراورد بە ساڵی ڕابردوو، ڕێژەی ئەنجامدانی توندوتیژییەكان دژ بە ژنان %24 زیادیان كردووە، قەزای سەیدسادقیش زۆرترین توندوتیژی تیادا ئەنجام دراوە.\nرائید بورهان ئەحمەد، لێپرسراوی نوسینگەی بەرەنگار بوونەوەی توندوتیژی دژ بە ژنان لە سنوری پارێزگای هەڵەبجە و قەزاكانی سەیدسادق و شارەزوور و پێنجوێن، بە دواڕۆژی ڕاگەیاند: بەهۆی بەردەوامی ئەو گرفتە سیاسی و ئابووری و كۆمەڵایەتییانەی كە لە هەرێمی كوردستان دەگوزەرێن حاڵەتەكانی توندوتیژی دژ بە ژنان لە سنورەكەدا ڕوویان لە زیاد بوون كردووە بە بەراورد بە ساڵی ڕابردوو لەم كاتەدا.\nئاماژەی بەوەشكرد: لە سەرەتای ئەمساڵەوە، لە هەر یەكە لە پارێزگای هەڵەبجە قەزای سەیدسادق و شارەزوور و پێنجوێن، نزیكەی 170 حاڵەتی توندوتیژی دژ بە ژنان تۆمار كراون، بە جۆرێك لە قەزای سەیدسادق 59 حاڵەت و قەزای شارەزوو 43 حاڵەت و قەزای پێنجوێن 35 حاڵەت و پارێزگای هەڵەبجەش 30 حاڵەتی توندوتیژی دژ بە ژنان تۆماركراون، بە بەراوردبە ساڵی ڕابردوو لەم كاتەدا ڕێژەكە %24 زیاتر بووە.\nلێپرسراوی نوسینگەی بەرەنگار بوونەوەی توندوتیژی دژ بە ژنان لە سنوری پارێزگای هەڵەبجە و قەزاكانی سەیدسادق و شارەزوور و پێنجوێن، ئەوەشی خستەڕوو: لە لێكۆڵنەوەكانی زۆربەی دۆسییەكاندا بۆمان دەركەوتووە كە سەرچاوەی گرفتەكانی نێوان خێزانەكان زۆر جار بۆ لێكتێنەگەیشتنی نێوان هاوسەرەكان دەگەڕێتەوە بەجۆرێك لەسەرەتادا كێشەیەكی بچوكییان هەیە، بەڵام دواتر بەهۆی درێژەكێشانی ئەم كێشەیەوە، گرفتێكی گەورەتر دێتە ئاراوە تا كاردەگاتە كوشتن یان خۆكوشتن یاخود ئەنجامدانی توندوتیژی بەرامبەر بە یەكتری.


یارییه‌كانی خولی نایابی تۆپی سه‌رمێزی یانه‌كانی عێراق كۆناغی یه‌كه‌می كۆمه‌ڵه‌ی باكور له شاری سلێمانی و له نێو هۆڵی شه‌هید ئه‌حمه‌دی تایبه‌ت به یانه‌ی وه‌رزشی پێشمه‌رگه ده‌ستی پێكردوو له یه‌كه‌م ڕۆژی یارییه‌كانی ئه‌و قۆناغه‌شدا پێشمه‌رگه‌كانی سلێمانی سێ سه‌ركه‌وتنی یه‌ك له دوایی یه‌كیان مسۆگه‌ر كرد .\nسه‌رله‌به‌یانی و كاتژمێر 10:00 به یارییه‌كی به‌هێز پێشمه‌رگه میوانداری له نه‌فت شیمال كردوو دوایی ململانێیه‌كی سه‌خت دواجار پێشمه‌رگه‌كانی سلێمانی ئه‌نجامی یارییه‌كه‌یان به 3 - 0 له‌به‌رژه‌وه‌ندی خۆیان به كۆتاهێنا .\nئه‌مه‌و له دووه‌م یاری دا و كاتژمێر 4:00 ی ئێواره‌ی دووباره پێشمه‌رگه ڕوبه‌ڕوی یانه‌ی دهۆك بونه‌وه و سیناریۆی یه‌كه‌م یارییان دووباره كرده‌وه و به 3 یاری بێ وه‌لاَم بردنه‌وه‌یان مسۆگه‌ر كرد .\nهه‌رچی سێهه‌م یاری پێشمه‌رگه‌ی سلێمانی بوو له‌به‌رامبه‌ر ئاشتی هاوشاریان بوو كه تێیدا پێشمه‌رگه‌كان به سێ یاری بێ وه‌لاَم سێهه‌م سه‌ركه‌وتنیان مسۆگه‌ر كرد و به‌و ئه‌نجامانه‌ش پێشمه‌رگه‌كانی سلێمانی بونه تیپێكی دیاری قۆناغی یه‌كه‌م بۆ ململانێی یارییه‌كانی داهاتوو .